ഇടുക്കി : ഇടുക്കിയിൽ 5500 പേർക്ക് പിണറായി വിജയൻ പട്ടയം നൽകി .\nമുഖ്യമന്ത്രിയുടെ പ്രസ്താവന ചുവടെ ചേർക്കുന്നു .\nമണ്ണിന്റെ യഥാർത്ഥ അവകാശികളായ 5500 പേർക്ക് സർക്കാരിന്റെ ഒന്നാം വാർഷികത്തോടനുബന്ധിച്ച്\nകട്ടപ്പനയിൽ നടന്ന ചടങ്ങിൽ പട്ടയം നൽകാനായതിൽ അങ്ങേയറ്റം സന്തോഷമുണ്ട്.\nഎൽ.ഡി.എഫ്. പ്രകടന പത്രികയിൽ പറഞ്ഞ കാര്യങ്ങൾ ഓരോന്നായി നടപ്പാക്കുന്നതിന്റെ ഭാഗമാണിത്. സർക്കാരിന്റെ രാഷ്ട്രീയ ഇച്ഛാശക്തിയാണ് ഈ തീരുമാനം.\nഇടുക്കി ജില്ലയിൽ അർഹതയുള്ള മുഴുവൻ പേർക്കും രണ്ട് വർഷത്തിനുള്ളിൽ പട്ടയം നൽകും. ഇതിനായി റവന്യൂ അധികാരികളെ ചുമതലപ്പെടുത്തിയിട്ടുണ്ട്. സമഗ്രമായ ഭൂപരിശോധന നടത്തി ഇക്കാര്യത്തിൽ നടപടിയെടുക്കും. ദശാബ്ദങ്ങളായി ഇവിടെ താമസിക്കുന്നവരെ ഒരു തരത്തിലും പീഢിപ്പിക്കില്ല. അതേ സമയം കള്ളവിദ്യകളിലൂടെ കയ്യേറ്റത്തിന് പുറപ്പെടുന്നവർക്കെതിരെ ശക്തമായ നടപടിയുണ്ടാവും. കുടിയേറ്റക്കാരെ സംരക്ഷിച്ച് കയ്യേറ്റക്കാരെ ശിക്ഷിക്കുന്ന നടപടിയാണ് സ്വീകരിക്കുക.\nമണ്ണിൽ പണിയെടുക്കുന്നവരുടെ കണ്ണീരൊപ്പുന്ന സർക്കാരാണിത്. വ്യത്യസ്ത സാഹചര്യത്തിൽ ഇവിടെ എത്തിപ്പെട്ട് മണ്ണിൽ പൊന്ന് വിളയിച്ചവരെ കയ്യേറ്റക്കാരായി ഒരിക്കലും കാണില്ല. മൂന്നാർ നമ്മുടെ സ്വർണഖനിയാണ്. ദേശീയ സമ്പത്താണ്. അതിന്റെ തനത് സവിശേഷതകൾ നിലനിർത്തിപ്പോകാനാവണം. മലയോര കർഷകർ, തോട്ടം തൊഴിലാളികൾ, തമിഴ്നാട് നിന്നുള്ള കുടിയേറ്റക്കാർ, പാവപ്പെട്ടവർ എന്നിവരുടെയൊക്കെ പ്രശ്നങ്ങളിൽ സർക്കാർ അനുഭാവപൂർവമായ സമീപനമാണ് കൈക്കൊള്ളുക.”


Emalayalee.com - ശ്രീമദ് വാല്മീകി രാമായണം പതിമൂന്നാം ദിനം (ദുര്‍ഗ മനോജ്)\nശ്രീമദ് വാല്മീകി രാമായണം പതിമൂന്നാം ദിനം (ദുര്‍ഗ മനോജ്)\nkazhchapadu 28-Jul-2020 ദുര്‍ഗ മനോജ്\nശ്രീമദ് വാല്മീകി രാമായണം പതിമൂന്നാം ദിനം\nപതിനാലാം സർഗം മുതൽ മുപ്പതു വരെ\nഅഗസ്ത്യാശ്രമത്തിൽ നിന്നും പഞ്ചവടിയിലേക്കുള്ള യാത്രക്കിടയിൽ രാമൻ, ഭീമ പരാക്രമനും മഹാകായനുമായ ഒരു പരുന്തിനെ കണ്ടു. ഏതോ രാക്ഷസനെന്നു കരുതി ആരു നീ എന്നു ചോദിച്ചു. മറുപടിയായി ആ പക്ഷി സംസാരിച്ചു തുടങ്ങി. "ദശരഥമഹാരാജാവിൻ്റെ മിത്രമായ ജടായുവാണു ഞാൻ. പഞ്ചവടിയിലെ താമസകാലത്തു സീതയ്ക്കു കാവലായ് ഞാനുമുണ്ടാകും. അതിനാൽ ഭയക്കാതെ വേട്ടയാടുവാനും മറ്റും നിങ്ങൾ സഹോദരന്മാർക്കു സഞ്ചരിക്കാം. കശ്യപൻ്റെയും പത്നി ശുകിയുടേയും പുത്രി നത, അവളുടെ പുത്രി വിനത. ആ വിനതക്കു രണ്ടു മക്കൾ ഗരുഡനും അരുണന്നും. അതിൽ അരുണൻ്റെ മക്കളാണു സമ്പാതിയും ഞാൻ ജടായുവും".\nഇപ്രകാരം സ്വന്തം വംശത്തെക്കുറിച്ചും, ദശരഥ രാജാവുമായുള്ള ബന്ധവും വിശദീകരിച്ച ജടായുവിനെ രാമൻ പുൽകി വണങ്ങി, ഏവരും പഞ്ചവടിയിലേക്കു യാത്രയായി.\nഏറെ യാത്ര ചെയ്തു അവർ പൂമരങ്ങൾ നിറഞ്ഞ പഞ്ചവടിയിലെത്തി. അവിടെ, ജലം ലഭിക്കുന്നതും, ചമതയും, ദർഭയും, പുഷ്പങ്ങളും ലഭിക്കുന്നതും, പലതരം മൃഗങ്ങളുള്ളതുമായ രമ്യമായ പ്രദേശം കണ്ടെത്തി. രാമ നിർദ്ദേശപ്രകാരം ലക്ഷ്മണൻ അവിടെ മനോഹരമായ പർണ്ണശാല തീർത്തു.\nഋതുക്കൾ കടന്നു പോയി. ഏവരേയും കിടുകിടാ തണുപ്പിക്കുന്ന ഹേമന്തം വരവായി. പകലിലെ ഇളംതണുപ്പിൽ പർണ്ണശാലയിൽ വാണ രാമൻ ചിത്രയോടൊത്ത ചന്ദ്രനെപ്പോലെ തിളങ്ങി.\nഅങ്ങനേയിരിക്കേ ഒരു നാൾ രാവണ സോദരിയായ ശൂർപ്പണഖ അതുവഴി സഞ്ചരിക്കവേ സുന്ദരഗാത്രനായ രാമനു മേൽ കണ്ണുടക്കി. അതോടെ കാമബാണമേറ്റവൾ പരവശയായി.ഉടൻ തൻ്റെ ഭീകരരൂപം മാറ്റി ,സുന്ദരരൂപയായി മാറി രാമനു മുന്നിലെത്തി. രാമനോടൊപ്പം ഇരിക്കുന്ന സീതയോടവൾക്കു ഈർഷ്യ തോന്നി. അവൾ പറഞ്ഞു, മാനവാ, നിൻ്റെ സൗന്ദര്യത്തിൽ ഞാൻ മുഗ്ദയായിരിക്കുന്നു. നിൻ്റെ സമീപത്തുള്ള അവളെയും ആ സഹോദരനേയും ഞാനിപ്പോൾ ഭക്ഷണമാക്കും. എന്നിട്ട് നിന്നെ എൻ്റെ ഭർത്താവാക്കും. ശേഷ കാലം നമുക്കിരുവർക്കും ലോകം മുഴുവൻ രമിച്ചു നടക്കാം.\nഅതു കേട്ടു രാമൻ, ലക്ഷ്മണനടുത്തേക്ക് അവളെ പറഞ്ഞു വിട്ടു, ലക്ഷ്മണനോ, അവളെ പരിഹസിച്ചു വീണ്ടും രാമനടുത്തേക്കും. ഇതോടെ ക്രുദ്ധയായ അവൾ തൻ്റെ വിശ്വരൂപം കാട്ടി സീതയുടെ നേരെ പാഞ്ഞടുത്തു.അപ്പോൾ അതുവരെ അക്ഷോഭ്യനായിരുന്ന രാമൻ, ലക്ഷ്മണനോട് അവളെ വിരൂപയാക്കി വിടുക എന്നറിയിച്ചു. ലക്ഷ്മണൻ അവളുടെ കാതും മൂക്കും അരിഞ്ഞു വിട്ടു. അപമാനിതയായി, അതി ഘോരമായി അലറിക്കൊണ്ട് ചോരയും ഒലിപ്പിച്ച് അവൾ ജനസ്ഥാനത്തു വാണരുളുന്ന ഉഗ്രനായ സഹോദരൻ ഖരനെ സമീപിച്ചു. അവൾ വൃത്താന്തങ്ങളറിയിച്ചു.\nഉടൻ തന്നെ ഖരൻ മനുഷ്യ കീടങ്ങളെ ഹനിക്കുവാനായി പതിനാലു രാക്ഷസൻമാരെ രാമനു നേരെ അയച്ചു. അവർ ആരെന്തോ എന്തെന്നോ അറിയാതെയും ചിന്തിക്കാതെയും രാമലക്ഷ്മണന്മാർക്കു നേരെ പാഞ്ഞടുത്തു. വൈകാതെ പതിനാലും കാലപുരിക്കെത്തി.\nവീണ്ടും കോപംപൂണ്ട് തലതല്ലിക്കരഞ്ഞുകൊണ്ടവൾ ഖരനെ സമീപിച്ചു. ഖരൻ അവളെ സമാധാനിപ്പിച്ചു. സ്വയം യുദ്ധത്തിനു പുറപ്പെടുകയാണെന്നറിയിച്ചു. എന്നാൽ അവൻ പുറപ്പെട്ടപ്പോൾ മുതൽ ദുർന്നിമിത്തങ്ങൾ ഘോഷയാത്രയായി ആരംഭിച്ചു. എന്നാൽ അതിലൊന്നും ഖരൻ പതറിയില്ല. കാലനെപ്പോലും കൊല്ലുവാൻ കെൽപുള്ളവനാണു താനെന്ന് അവൻ വീമ്പിളക്കി.\nഇതേ സമയം ദുർന്നിമിത്തങ്ങൾ കണ്ട രാമൻ ലക്ഷ്മണനോടു പറഞ്ഞു, "ഹേ വീരാ, സർവ്വരാക്ഷസൻമാരേയും ഉൻമൂലനം ചെയ്യുവാൻ സമയമടുത്തു. നീ സീതയേയും കൂട്ടി പർവ്വതത്തിൽ മരങ്ങളാൽ ചുഴപ്പെട്ട ഗുഹയിൽ അമ്പും വില്ലുമേന്തി പോകുക.\nഈ രാക്ഷസന്മാരെ മുഴുവൻ ഞാനിന്നു തന്നെ കാലപുരിയ്ക്കയക്കും."\nഖരൻ്റെ പടപ്പുറപ്പാടു കണ്ട്, ദേവന്മാരും സിദ്ധൻമാരും രാജർഷിമാരും വാനിൽ നിരന്നു. യുദ്ധം ആരംഭിച്ചു.\nരാമനു നേരെ പാഞ്ഞടുത്ത രാക്ഷസൻമാർ, രാമൻ അമ്പ് തൊടുക്കുന്നത് കാണും മുൻപു ചത്തുമലച്ചു. പടമുടിഞ്ഞതു കണ്ടു പിന്നാലെ രാമനെ നേരിടാൻ വന്ന ദൂഷണനും രാമബാണമേറ്റു വീണു. അടുത്തതായി വന്ന ത്രിശ്ശിരസ്സിനും ഗതി മറ്റൊന്നായില്ല.\nഅതോടെ ഖരനുമായി നേരിട്ടായി യുദ്ധം.ആ ഘോര യുദ്ധത്തിൽ ആദ്യം ഖരനു ഗദ നഷ്ടമായി.പിന്നീട് രാമൻ ദേവേന്ദ്രൻ നൽകിയ അമ്പ് എയ്ത്, അവൻ്റെ മാറുതുളച്ചു. അവൻ നിലംപൊത്തി.\nഈ സമയം ആകാശത്തു നിന്നും രാമനു മേൽ പുഷ്പവൃഷ്ടി ഉണ്ടായി. ഒപ്പം, അവിടേക്കു വന്ന അഗസ്ത്യമുനിയും മറ്റും പരമർഷികളും രാമനോട് ഇതിനു വേണ്ടിയാണ് പഞ്ചവടിയിലേക്കു രാമനെ എത്തിച്ചതെന്നും, ദണ്ഡകാരണ്യത്തിൽ ഇനി സമാധാനം വളരുമെന്നും പറഞ്ഞു രാമനെ അനുഗ്രഹിച്ചു.. അപ്പോഴേക്കും ലക്ഷ്മണൻ സീതയുമൊത്തു ഗുഹയിൽ നിന്നും പുറത്തു വന്നു രാമനടുത്തെത്തി. സീത ഭർത്താവിനെ ആലിംഗനം ചെയ്തു. ഏവരും സന്തോഷത്തിലാറാടി.\nരാമായണ മാസത്തിലെ പതിമൂന്നാം ദിനം ഘോരനായ ഖരൻ്റെ വധമാണ് പ്രതിപാദിക്കുന്നത്. എന്നാൽ അതിനു കാരണമാകുന്നതു ശൂർപ്പണഖ എന്ന രാവണ സോദരിയുടെ അടങ്ങാത്ത കാമവും കോപവും, അതുണ്ടാക്കുന്ന അപമാനവുമാണ്. സീതാസമേതനായ രാമനോടാണവൾ, സീതയെ വിരൂപയെന്നും വൃദ്ധയെന്നും ദുർബലയെന്നുമൊക്കെ അധിക്ഷേപം ചൊരിഞ്ഞ് തന്നെ സ്വീകരിക്കണമെന്നു അഹങ്കാരത്തോടെ ആവശ്യപ്പെടുന്നത്. സ്വന്തം, കഴിവു പ്രകടമാക്കുവാൻ മുന്നിലുള്ളവരുടെ ഇല്ലാത്ത കുറവ് ഉണ്ടെന്നു സ്ഥാപിക്കുവാൻ ശ്രമിക്കുന്ന ശൂർപ്പണഖയുടെ മനോനില ആധുനിക മനുഷ്യരും പിന്തുടരുന്നുണ്ട്. പക്ഷേ അവരറിയുന്നില്ല അവരുടെ കാതുകളും നാസികയും ഛേദിക്കപ്പെട്ടാലെന്ന വിധമവർ കാലക്രമത്തിൽ ജനമധ്യത്തിൽ അപമാനിതരാകുമെന്ന്. ഒരു മഹായുദ്ധത്തിൻ്റെ ആരംഭമാണ് ഇവിടെ കുറിക്കപ്പെടുന്നത്. യുദ്ധ കാരണങ്ങൾ പലവിധം രൂപം കൊള്ളുന്നുവെന്നറിയുക.


തിരുനെല്ലി ശാസനങ്ങൾ - വിക്കിപീഡിയ\nതിരുനെല്ലിപ്പെരുമാൾക്കു നല്കിയ വിവിധ ഇനം ദേവദാനങ്ങൾ വിവരിക്കുന്ന രണ്ട് ചെപ്പേടുകളാണ് തിരുനെല്ലി ശാസനങ്ങൾ എന്നറിയപ്പെടുന്നത്. ഒന്ന് പെരുമാൾ ഭാസ്കര രവിവർമന്റെ നാല്പത്തിമൂന്നാം ഭരണവർഷത്തിലും മറ്റേത് നാൽപ്പത്തേഴാം ഭരണവർഷത്തിലുമുള്ളതാണ്. ഭാസ്കര രവിയുടെ ഭരണം 987-ൽ ആണ് ആരംഭിച്ചത്.\nകടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ശാസനങ്ങൾ തിരുനെല്ലി ശാസനങ്ങൾ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്. വിക്കിപീഡിയയിലേക്ക് പകർത്തിയതിന് ശേഷം പ്രസ്തുത ഉള്ളടക്കത്തിന് സാരമായ മാറ്റങ്ങൾ വന്നിട്ടുണ്ടാകാം.\n"https://ml.wikipedia.org/w/index.php?title=തിരുനെല്ലി_ശാസനങ്ങൾ&oldid=2664888" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 02:59,6ജനുവരി 2018.


കര്‍ണാടകയില് 18 ലക്ഷം മുസ്‌ലിംകള് വോട്ടര് പട്ടികയില് നിന്ന് പുറത്ത് - Muhimmath\nKerala Mangalore News Popular\nകര്‍ണാടകയില് 18 ലക്ഷം മുസ്‌ലിംകള് വോട്ടര് പട്ടികയില് നിന്ന് പുറത്ത്\nബെംഗളൂരു: കര്‍ണാടകയില് പുതുതായി പരിഷ്‌കരിച്ച വോട്ടര് പട്ടികയില് നിന്ന് 18 ലക്ഷം മുസ്‌ലിംകള് പുറത്തെന്ന് റിപ്പോര്‍ട്ട്. ഇവരുടെ പേരുകള് വോട്ടര് പട്ടികയില് കാണാതിരിക്കുകയോ അല്ലെങ്കില് ഇവരുടെ പേരില് വോട്ടര് ഐ ഡി നല്‍കാതിരിക്കുകയോ ആണ് ചെയ്തിട്ടുള്ളത്. ന്യൂഡല്‍ഹി ആസ്ഥാനമായി പ്രവര്‍ത്തിക്കുന്ന എന് ജി ഒ ആണ് ഇക്കാര്യം പുറത്തുകൊണ്ടുവന്നത്.\nപ്രശസ്ത സാമ്പത്തിക വിദഗ്ധനും സച്ചാര് കമ്മിറ്റി അംഗവുമായിരുന്ന ഡോ. അബുസ്വാലിഹ് ശരീഫ് നേതൃത്വം നല്‍കുന്ന സെന്റര് ഫോര് റിസര്‍ച്ച് ആന്‍ഡ് ഡിബേറ്റ്‌സ് ഇന് ഡെവലപ്‌മെന്റ് പോളിസീസ് (സി ആര് ഡി ഡി പി) ആണ് ഈ എന് ജി ഒയെന്ന് ഡെക്കാണ് ഹെറാള്‍ഡ് റിപ്പോര്‍ട്ട് ചെയ്തു.\n1.28 ലക്ഷം വോട്ടര്‍മാരുടെ പേരുകള് പട്ടികയിലില്ലാത്ത 16 നിയമസഭാ മണ്ഡലങ്ങള് തിരിച്ചറിഞ്ഞിട്ടുണ്ടെന്ന് സി ആര് ഡി ഡി പി റിസര്‍ച്ച് അസോസിയേറ്റും സി ഒ ഒയുമായ ഖാലിദ് സൈഫുല്ല പറഞ്ഞു. ഈ കണക്ക് വെച്ച് 224 മണ്ഡലങ്ങളില് നിന്ന് 15 ലക്ഷം മുസ്‌ലിം വോട്ടര്‍മാര് പട്ടികയില് നിന്ന് പുറത്തായിട്ടുണ്ടെന്നാണ് നിഗമനം. കഴിഞ്ഞ മാസം 28ന് പ്രസിദ്ധീകരിച്ച വോട്ടര് പട്ടികയും 2011ലെ സെന്‍സസ് റിപ്പോര്‍ട്ടും താരതമ്യം ചെയ്താണ് ഈ കണ്ടെത്തല്. സെന്‍സസ് അനുസരിച്ച് ശിവാജിനഗര് മണ്ഡലത്തില് 4.3 ശതമാനം ഒരാള് മാത്രമുള്ള വീടുകളുണ്ട്. ഇവിടെ മൊത്തം 18,453 മുസ്‌ലിം വീടുകള് വരും. അതേസമയം, രജിസ്റ്റര് ചെയ്ത ഒരു വോട്ടര് മാത്രമുള്ള 8900 വീടുകളുണ്ട്. ഇത് മൊത്തം മുസ്‌ലിം വീടുകളുടെ 40 ശതമാനം വരും.\nഇതിനെ തുടര്‍ന്ന് ജനങ്ങളെ ബോധവത്കരിക്കാന് മിസ്സിംഗ് മുസ്‌ലിം വോട്ടേഴ്‌സ്. കോം എന്ന പേരില് വെബ്‌സൈറ്റും മുസ്‌ലിം വോട്ടേഴ്‌സ് എന്ന ആപ്പും ഇവര് വികസിപ്പിച്ചു. ഒഴിവായിപ്പോയ വോട്ടര്‍മാരെ ചേര്‍ക്കുന്നതിന് ആപ്പില് രജിസ്റ്റര് ചെയ്യാന് ഇവര് ജനങ്ങളെ ബോധവത്കരിക്കുന്നു. തിരഞ്ഞെടുപ്പ് തീയതി പ്രഖ്യാപിച്ചാല് പിന്നെ വോട്ടര് പട്ടികയില് പേര് ചേര്‍ക്കാന് സാധിക്കില്ലെന്നാണ് ജനങ്ങള് കരുതുന്നത്. ഇത് ശരിയല്ല. പത്രികാ സമര്‍പ്പണത്തിന്റെ അവസാന തീയതി വരെ പേര് ചേര്‍ക്കാവുന്നതാണ്. സന്നദ്ധ പ്രവര്‍ത്തകരായി ആപ്പില് രജിസ്റ്റര് ചെയ്താല് പ്രദേശത്തെ ഒഴിവായിപ്പോയ വോട്ടര്‍മാരുടെ വിവരം ഇവര്‍ക്ക് ലഭിക്കും. ഇവരുടെ പേര് ചേര്‍ക്കുന്നതിന് സഹായിക്കാം. ഈ മാസം 13ന് ആപ്പ് തുടങ്ങിയ ശേഷം 8000 പേര് ആപ്പ് ഡൗണ്‍ലോഡ് ചെയ്തിട്ടുണ്ട്. ശിവാജി നഗറില് 700 അപേക്ഷകള് ഇങ്ങനെ ശേഖരിച്ചിട്ടുണ്ട്.\nവോട്ടര് പട്ടികയില് പേര് ഇല്ലാതാകുന്നത് കര്‍ണാടകയില് ആദ്യമല്ല. 2010ലെ ബി ബി എം പി, 2014ലെ ലോക്‌സഭാ തിരഞ്ഞെടുപ്പുകളില് ഇതുസംബന്ധിച്ച നിരവധി പരാതികള് ഉയര്‍ന്നിരുന്നു.


‘കരുതൽ തടങ്കൽ ആവശ്യം’; സ്വപ്‍ന സുരേഷിന് എതിരെ കേന്ദ്രസർക്കാർ സുപ്രീം കോടതിയിൽ | Malayali Express\nHomeKerala'കരുതൽ തടങ്കൽ ആവശ്യം'; സ്വപ്‍ന സുരേഷിന് എതിരെ കേന്ദ്രസർക്കാർ സുപ്രീം കോടതിയിൽ\n‘കരുതൽ തടങ്കൽ ആവശ്യം’; സ്വപ്‍ന സുരേഷിന് എതിരെ കേന്ദ്രസർക്കാർ സുപ്രീം കോടതിയിൽ\nദില്ലി: സ്വപ്‍ന സുരേഷിന് എതിരെ കേന്ദ്രസർക്കാർ സുപ്രീം കോടതിയെ സമീപിച്ചു. കരുതൽ തടങ്കൽ റദ്ദാക്കിയ ഹൈക്കോടതി വിധിക്ക് എതിരെയാണ് കേന്ദ്രം സുപ്രീം കോടതിയെ സമീപിച്ചത്. ഹൈക്കോടതി വിധി സ്റ്റേ ചെയ്യണമെന്നും കേന്ദ്രസർക്കാർ ആവശ്യപ്പെട്ടു.\nസെൻട്രൽ ഇക്കോണോമിക് ഇന്റിലിജൻസ് ബ്യുറോയിലെ സ്‌പെഷ്യൽ സെക്രട്ടറി, കമ്മീഷണർ ഓഫ് കസ്റ്റംസ് എന്നിവർ ഉൾപ്പെടെയുള്ളവരാണ് സുപ്രീംകോടതിയിൽ ഹർജി ഫയൽ ചെയ്തത്. ആവശ്യമായ രേഖകൾ പരിശോധിച്ച ശേഷമാണ് സ്വപ്‍ന സുരേഷിന്റെ കരുതൽ തടങ്കൽ ഉത്തരവ് ഇറക്കിയത് എന്ന് കേന്ദ്ര സർക്കാർ പറയുന്നു. സ്വർണ്ണകടത്ത് കേസിലെ മറ്റ് ആറ് പ്രതികളുടെ കോഫെപോസെ നിയമപ്രകാരം ഉള്ള കരുതൽ തടങ്കൽ കോടതികൾ ശരിവച്ചിട്ടുണ്ടെന്നും കേന്ദ്രസർക്കാർ ഹർജിയിൽ പറയുന്നു.\nസ്വർണക്കടത്തുകേസിൽ കേസിൽ ജാമ്യം ലഭിച്ച് സ്വപ്ന സുരേഷ് ഈ മാസം ആറിന് ആണ് ജയിൽ മോചിതയായത്. അറസ്റ്റിലായി ഒരു വർഷവും മൂന്ന് മാസവും പിന്നിടുമ്പോഴാണ് സ്വപ്ന ജയിലിൽ നിന്നിറങ്ങിയത്. ജാമ്യം നേരത്തെ ലഭിച്ചെങ്കിലും ഉപാധികളിലെ നടപടി ക്രമങ്ങൾ നീണ്ടുപോയതാണ് മോചനം വൈകിയത്.\nപിന്നാലെ, ദിവസങ്ങൾക്ക് മുമ്പ് സ്വപ്ന സുരേഷിന് ജാമ്യവ്യവസ്ഥയിൽ ഇളവ് അനുവദിക്കുകയും ചെയ്തു. എൻഫോഴ്സ്മെൻറ് രജിസ്റ്റര് ചെയ്ത കേസിലാണ് .എറണാകുളം ജില്ല വിട്ടു പോകാൻ പ്രിൻസിപ്പൽ സെഷൻസ് കോടതി അനുമതി നൽകിയത്. വീട് തിരുവന്തപുരത്തായതിനാല് എറണാകുളം ജില്ല വിട്ടുപോകരുതെന്ന വ്യവസ്ഥ നീക്കണമെന്നാവശ്യപ്പെട്ടാണ് സ്വപ്ന കോടതിയെ സമീപിച്ചത്. സ്വപ്നയുടെ ആവശ്യത്തെ ഇ.ഡിയും അനുകൂലിച്ചിരുന്നു. എന്നാല് മുൻകൂർ അനുമതിയില്ലാതെ കേരളം വിട്ടുപോകരുതെന്ന് ഉത്തരവിലുണ്ട്.\nPrevious articleട്രെയിനിടിച്ചു കാട്ടാനകൾ ചരിഞ്ഞ സംഭവം; തമ്മിലടിച്ച് തമിഴ്നാട് വനം വകുപ്പും റെയിൽവേയും\nNext articleകീഴടങ്ങിയ മാവോയിസ്റ്റിന് വീടും തൊഴിലവസരവും സ്റ്റെപ്പെന്റും നല്‍കാന് ശുപാര്‍ശ\nപ്ലസ് വണ് വിദ്യാര്‍ഥിനിയെ കാണാതായി\nവിവാഹത്തിന് കുതിരപ്പുറത്ത് സഞ്ചരിച്ചതിന് ദലിത് യുവാവിന്റെ വീടിന് നേരെ ആക്രമണം


എന്തു നേടാനാണ് ജിഷ്ണുവിന്റെ കുടുംബം ഡിജിപി ഓഫിസിനു മുന്നില് സമരത്തിനു വന്നത്? - മുഖ്യമന്ത്രി - Samakalika Malayalam\nഎന്തു നേടാനാണ് ജിഷ്ണുവിന്റെ കുടുംബം ഡിജിപി ഓഫിസിനു മുന്നില് സമരത്തിനു വന്നത്? - മുഖ്യമന്ത്രി\nBy സമകാലിക മലയാളം ഡെസ്‌ക് | Published: 11th April 2017 10:40 AM |\nLast Updated: 11th April 2017 06:18 PM | A+A A- |\nതിരുവനന്തപുരം: എന്തു നേടാനാണ് ജിഷ്ണു പ്രണോയിയുടെ കുടുംബം ഡിജിപി ഓഫിസിനു മുന്നില് സമരത്തിനു വന്നതെന്ന് ആരും ചോദിക്കുന്നില്ലെന്ന് മുഖ്യമന്ത്രി പിണറായി വിജയന്. ജിഷ്ണു കേസില് സര്‍ക്കാര് ചെയ്യാവുന്നത് എല്ലാം ചെയ്തിട്ടുണ്ട്. എന്നിട്ടും എന്തിനാണ് അവര് സമരത്തിന് വന്നതെന്ന് മുഖ്യമന്ത്രി ചോദിച്ചു.\nമകന് നഷ്ടപ്പെട്ട ഒരമ്മയുടെ മാനസിക ബുദ്ധിമുട്ട് എല്ലാവര്‍ക്കും ബോധ്യമുണ്ട്. എന്നാല് അതു മുതലെടുക്കാന് ചിലര് ശ്രമം നടത്തുകയായിരുന്നുവെന്ന് മുഖ്യമന്ത്രി ആരോപിച്ചു. കേസില് തുടക്കത്തില് വീഴ്ചയുണ്ടായിട്ടുണ്ട്. അതു തിരിച്ചറിഞ്ഞ സര്‍ക്കാര് നടപടികള് സ്വീകരിച്ചു. സാങ്കേതികത്വം മറികടന്ന്, ജിഷ്ണുവിന്റെ കുടുംബം ആവശ്യപ്പെട്ടത് അനുസരിച്ചാണ് സ്‌പെഷല് പബ്ലിക് പ്രോസിക്യൂട്ടറെ വരെ നിയമിച്ചത്. കീഴ്‌വഴക്കങ്ങള് മറികടന്ന്, പ്രതികളുടെ ജാമ്യത്തിന് എതിരെ സുപ്രീം കോടതിയെ സമീപിച്ചു. സര്‍ക്കാരിന് ഈ കേസില് ഇനി ഒന്നും ചെയ്യാനുണ്ടായിരുന്നില്ല.\nഎന്ത് ആവശ്യമുന്നയിച്ചാണ് ഡിജിപി ഓഫിസിനു മുന്നില് സമരത്തിനു വന്നത് എന്നതു വിലയിരുത്തേണ്ടതുണ്ട്. അവിടെ സംഭവിക്കാന് പാടില്ലാത്ത രംഗങ്ങളുണ്ടായി. ഇക്കാര്യം അന്വേഷിച്ച് വീഴ്ചയുണ്ടായിട്ടുണ്ടെങ്കില് നടപടിയെടുക്കുമെന്ന് ജിഷ്ണുവിന്റെ അമ്മയെ അറിയിച്ചിട്ടുണ്ട്. ടെലിഫോണില് സംസാരിച്ചപ്പോള് ഇതാണ് ജിഷ്ണുവിന്റെ അമ്മയെ അറിയിച്ചത്. സ്‌റ്റേറ്റ് അറ്റോര്‍ണി നിര്‍ദേശിച്ചത് അനുസരിച്ച് അദ്ദേഹത്തിന്റെ ഫോണിലാണ് മഹിജയുമായി സംസാരിച്ചത്. അത് അല്‍പ്പനേരമേ നീണ്ടുനിന്നുള്ളൂ എന്നും മുഖ്യമന്ത്രി പറഞ്ഞു.\nജിഷ്ണു പ്രശ്‌നത്തില് നേരത്തെ ഇടപെടേണ്ടിയിരുന്നു എന്ന വാദത്തില് കഴമ്പില്ലെന്ന് മുഖ്യമന്ത്രി പറഞ്ഞു. ചില കാര്യങ്ങള് നേരത്തെ ഇടപെട്ടാല് അവസാനിക്കും. ചിലത് അങ്ങനെയല്ല. എല്ലാത്തിനും അതിന്റേതായ സമയമുണ്ടെന്ന് മുഖ്യമന്ത്രി വിശദീകരിച്ചു.\nJishnu Pranoy pinarayi vijayan mahija dgp office Vijayan


പൊതുപ്രവര്‍ത്തനം കഴിഞ്ഞ് വീട്ടിലേക്കുള്ള അരിയും വാങ്ങി സി കെ ശശീന്ദ്രന് എംഎല്‍എ; ചിത്രങ്ങള് വൈറല് - Janayugom Online\nHome / News / Kerala / പൊതുപ്രവര്‍ത്തനം കഴിഞ്ഞ് വീട്ടിലേക്കുള്ള അരിയും വാങ്ങി സി കെ ശശീന്ദ്രന് എംഎല്‍എ; ചിത്രങ്ങള് വൈറല്\nPosted on July 24, 2019, 9:48 am\nകല്‍പ്പറ്റ: തെരഞ്ഞെടുപ്പില് വിജയിച്ചുകഴിഞ്ഞാല് ലളിതജീവിതത്തില് നിന്നു മാറി ആഡംബര ജീവിതത്തിലേക്കു കടക്കുകയാണ് പല നേതാക്കളും ചെയ്യാറ്. അത്രയും നാള് ജീവിച്ചുപോന്ന ചുറ്റുപാടിലാകില്ല നേതാക്കള് പ്രത്യക്ഷപ്പെടുന്നത്. മറിച്ച്, ആഡംബരകാറുകളും മറ്റു സൗകര്യങ്ങളോടും കൂടിയാകും അവരുടെ ബാക്കിയുള്ള ജീവിതം.\nഇത്തരം ആളുകളില് നിന്ന് വ്യത്യസ്തരായി ചില ഒറ്റപ്പെട്ട നേതാക്കളും ഉണ്ട്. ലളിത ജീവിതം മാത്രമല്ല, തങ്ങളുടെ ഉപജീവനത്തിനുള്ളത് സ്വന്തമായി അധ്വാനിച്ചു തന്നെയാണ് ഇവര് ജീവിക്കുന്നത്. ലളിത ജീവിതത്തിന്റെ പേരില് ശ്രദ്ധേയനായ സിപിഎം വയനാട് മുന് ജില്ലാ സെക്രട്ടറിയും കല്‍പ്പറ്റ എംഎല്‍എയുമായ സി കെ ശശീന്ദ്രന്‍റെ ചിത്രമാണ് സമൂഹ മാധ്യമങ്ങളില് വൈറലായിരിക്കുന്നത്.\nപൊതുപ്രവര്‍ത്തനം കഴിഞ്ഞ്, വീട്ടിലേക്കുള്ള അരിയും വാങ്ങി പതിവുപോലെ നഗ്നപാദനായി നടന്നുവരുന്ന എംഎല്‍എയുടെ ചിത്രമാണ് ഏവരുടെയും ഹൃദയം കവര്‍ന്നിരിക്കുന്നത്. മാധ്യമപ്രവര്‍ത്തകന് ഷെഫീഖ് താമരശ്ശേരി പകര്‍ത്തിയതാണ് ഈ ചിത്രങ്ങള്.\nകൃഷിയും കന്നുകാലി വളര്‍ത്തലുമാണ് സി കെ ശശീന്ദ്രന്‍റെ ഉപജീവനമാര്‍ഗം. പൊതുപ്രവര്‍ത്തനം വെറും ‘സേവനം’ മാത്രവും. സിറ്റിങ് എംഎല്‍എയായിരുന്ന യുഡിഎഫ് സ്ഥാനാര്‍ഥി എം വി ശ്രേയാംസ് കുമാറിനെ 13,000 ലേറെ വോട്ടുകള്‍ക്ക് പരാജയപ്പെടുത്തിയാണ് ശശീന്ദ്രന് കല്‍പ്പറ്റയില് നിന്നും നിയമസഭയിലേക്ക് വിജയിച്ചത്. വയനാട്ടില് നിന്നും കെഎസ്ആര്‍ടിസി ബസിലാണ് അദ്ദേഹം സത്യപ്രതിജ്ഞയ്ക്ക് തിരുവനന്തപുരത്തെത്തിയത്.\nC K Saseendran SOCIAL MEDIA VIRAL\nവനിതാഹോസ്റ്റലില് മൊബൈല് ഫോണ് നിരോധിക്കുന്നത് വിവേചനമല്ലേ,കേസ് കോടതിയില്\nതെക്ക്പടിഞ്ഞാറന് മണ്‍സൂണിന്‍റെ ശക്തി കുറയുമെന്ന് കാലാവസ്ഥാ നിരീക്ഷണ കേന്ദ്രം\nപൊന്നാനിയിൽ മത്സ്യത്തൊഴിലാളിയുടെ മൃതദേഹം കണ്ടെത്തി


പ്രതിസന്ധിക്കിടയിലും നൂൽ കയറ്റിയയച്ച് കണ്ണൂർ സ്‌പിന്നിങ് മിൽ | Kannur | Kerala | Deshabhimani | Saturday Jun 27, 2020\nപ്രതിസന്ധിക്കിടയിലും നൂൽ കയറ്റിയയച്ച് കണ്ണൂർ സ്‌പിന്നിങ് മിൽ\nശ്രീലങ്കയിലേക്കുള്ള നൂലുമായി പോകുന്ന ലോറി സ്‌പിന്നിങ് മിൽ ചെയർമാൻ എം സുരേന്ദ്രൻ ഫ്ളാഗ് ഓഫ് ചെയ്യുന്നു.\nലോക്ക്‌ഡൗൺ പ്രതിസന്ധിക്കിടയിലും നൂൽ കയറ്റിയയച്ച് കണ്ണൂർ സ്‌പിന്നിങ് മിൽ. ശ്രീങ്കലയിലേക്കുള്ള അഞ്ച് ടൺ നൂലുമായി തൂത്തുക്കുടി തുറമുഖത്തേക്കുളള ലോറി വെള്ളിയാഴ്‌ച പുറപ്പെട്ടു. ശ്രീലങ്കയിൽനിന്ന് 15 ടൺ നൂലിന്റെ ഓർഡർ ലഭിച്ചിട്ടുണ്ട്. അടുത്ത ദിവസങ്ങളിൽ ഈ നൂൽ ശ്രീലങ്കയിലേക്ക് കയറ്റിയയക്കും. 2019 ഒക്ടോബറിൽ ഐഎസ്‌ഒ സർടിഫിക്കറ്റ് ലഭിച്ചശേഷം കണ്ണൂർ സ്‌പിന്നിങ് മില്ലിന് വിദേശത്തുനിന്ന് നൂലിനുള്ള ആവശ്യക്കാർ ഏറെയാണ്. ശ്രീലങ്കയിലേക്കും മ്യാൻമറിലേക്കുമായി 22 ടൺ നൂൽ നേരത്തെ കയറ്റിയയച്ചിരുന്നു. ധോത്തി, ഷർട്ടുകൾ എന്നിവയ്‌ക്കുള്ള നൂലാണ് കയറ്റുമതി ചെയ്യുന്നത്.\nമില്ലിലെ 50 ശതമാനം നൂലും മുംബൈയിലേക്കാണ് കൊണ്ടുപോകുന്നത്. സംസ്ഥാനത്ത് സ്‌കൂൾ യൂണിഫോമിന് 20 ശതമാനം നൂൽ നൽകുന്നുണ്ട്. നാഷണൽ ഹാന്റ്‌ലൂം ഡവലപ്‌മെന്റ് കോർപ്പറേഷൻ വഴി ഹാൻടെക്‌സ്, ഹാൻവീവ്, കൈത്തറി സൊസൈറ്റി എന്നിവയ്‌ക്കും വിതരണം ചെയ്യുന്നുണ്ട്. കമ്പോളത്തിൽ നൂൽ വില കിലോയ്‌ക്ക് 30 രൂപ കുറഞ്ഞത് മില്ലിന് വൻ തിരിച്ചടിയായിരിക്കയാണ്. നേരത്തെ 220 രൂപയുണ്ടായിരുന്നു. ഇപ്പോൾ 190 രൂപയാണ് ലഭിക്കുന്നത്. വിദേശത്തേക്ക് കയറ്റിയയക്കുന്ന നൂലിന് ഇതിനേക്കാൾ വില ലഭിക്കുന്നുണ്ട്. കണ്ണൂർ സ്‌പിന്നിങ് മില്ലിൽ പ്രതിദിനം 2500 കിലോ നൂലാണ് ഉൽപാദിപ്പിക്കുന്നത്. 3000 കിലോ നൂൽ ഉൽപാദിപ്പിക്കാൻ ശേഷിയുണ്ട്. പ്രതിസന്ധിയുണ്ടെങ്കിലും കണ്ണൂർ സ്‌പിന്നിങ് മിൽ തുറന്ന് പ്രവർത്തിക്കാൻ തയ്യാറായി. എന്നാൽ നാഷണൽ ടെക്‌സ്‌റ്റൈൽ കോർപ്പറേഷന്റെ കക്കാട്, പള്ളൂർ സ്‌പിന്നിങ് മില്ലുകൾ ഇതുവരെ തുറന്നിട്ടില്ല.\nശ്രീലങ്കയിലേക്കുള്ള നൂലുമായി പോകുന്ന ലോറി സ്‌പിന്നിങ് മിൽ ചെയർമാൻ എം സുരേന്ദ്രൻ ഫ്ളാഗ് ഓഫ് ചെയ്‌തു. എംഡി സി ആർ രമേഷ്, പ്രൊഡക്ഷൻ മാനേജർ പി പ്രശാന്ത്, കെ പി അശോകൻ തുടങ്ങിയവർ പങ്കെടുത്തു.\nരോഗമുക്തി 35 പേര്‍ക്ക്


കുതിരാന് തുരങ്കം തുറക്കാനൊരുങ്ങുന്നു; ലക്ഷ്യം ടോള് - Janayugom Online\nകുതിരാന് തുരങ്കം തുറക്കാനൊരുങ്ങുന്നു; ലക്ഷ്യം ടോള്\nതൃശൂര്-പാലക്കാട് ദേശീയപാതയില് 2014 ല് നിര്‍മാണമാരംഭിച്ച കുതിരാന് തുരങ്കം മാര്‍ച്ചില് തുറന്നേക്കും. ആറ് വര്‍ഷമായിട്ടും പലകാരണങ്ങളാല് പൂര്‍ത്തിയാകാത്ത കേരളത്തിലെ ആദ്യത്തെ ഇരട്ടത്തുരങ്കമാണ് വൈകാതെ തുറക്കുന്നത്. പൂര്‍ത്തീകരണകാലാവധി കഴിഞ്ഞിട്ടും പൂര്‍ത്തിയാകാത്തതിനാല് ടോള് പിരിക്കാന് കഴിയാത്ത അവസ്ഥയിലാണ് നിര്‍മ്മാണ കമ്പനി. തുരങ്കം ഭാഗികമായെങ്കിലും പൂര്‍ത്തിയാക്കി ടോള് പിരിവ് തുടങ്ങാനുള്ള ദേശീയപാതാ അതോറിറ്റിയുമായുള്ള ധാരണയാണ് ഇപ്പോള് ധൃതിയിൽ പണി പുനരാരംഭിക്കുന്നതിന് പിന്നില്. പണി നിലച്ച ആറുവരിദേശീയപാതയുടെ നിര്‍മാണപ്രവര്‍ത്തനങ്ങള് നേരിയ തോതില് തുടങ്ങിക്കഴിഞ്ഞു. രണ്ടു മാസത്തിനകം ഒന്നാം തുരങ്കവും ആറു മാസത്തിനകം ആറുവരിപ്പാതയും സഞ്ചാരയോഗ്യമാക്കുമെന്നുമാണ് ദേശീയപാതാ അധികൃതര് പറയുന്നത്.\nകുതിരാനില് 10 മീറ്റര് ഉയരവും 14 മീറ്റര് വീതിയുമുള്ള മൂന്ന് വരി വീതമുള്ള രണ്ട് തുരങ്കപാതകളാണു നിര്‍മിക്കുന്നത്. ഒരു കിലോമീറ്ററോളമാണ് തുരങ്കങ്ങളുടെ നീളം. തുരങ്കനിര്‍മാണത്തിന്റെ കരാര് കമ്പനിയായ ബംഗളൂരുവിലെ പ്രഗതിയെ ഒഴിവാക്കി ഹൈദരാബാദ് ആസ്ഥാനമായ വൈഷ്ണവ് ഇന്‍ഫ്രാ സ്ട്രക്ചര് ലിമിറ്റഡ് എന്ന കമ്പനിക്ക് നല്‍കിയിട്ടുണ്ട്. ദേശീയപാത നിര്‍മാണ കരാര്‍കമ്പനിയായ കെഎംസിയിയുമായി കരാറില് ഒപ്പിട്ട വൈഷ്ണവ് കമ്പനി നിര്‍മ്മാണം ഏറ്റെടുത്തിട്ടുണ്ട്. പ്രഗതി കമ്പനി, നിര്‍മ്മാണത്തലേര്‍പ്പെട്ട വാഹന ഉടമകള്, തൊഴിലാളികള്, മറ്റ് ഉപകരാറുകാര് എന്നിവര്‍ക്ക് കുടിശ്ശികയുള്ളതുകൊണ്ടാണ് പണി മാസങ്ങളായി മുടങ്ങിക്കിടന്നത്. ഇത് ഉടന് കൊടുത്തു തീര്‍ക്കുന്നതോടെ ഒന്നാം തുരങ്കത്തിന്റെ പണി ആരംഭിക്കാനാകുമെന്ന് വൈഷ്ണവ് കമ്പനി പബ്ലിക് റിലേഷന്‍സ് ഓഫീസര് പറഞ്ഞു. തൊഴിലാളികള്‍ക്ക് ശമ്പളം മുടങ്ങിയതിനാല് 14 മാസമായി ജോലി നിര്‍ത്തിവച്ചിരിക്കയാണ്. മാര്‍ച്ച് 15 നകം ഒന്നാം തുരങ്കത്തിന്റെ നിര്‍മാണം പൂര്‍ത്തിയാക്കാനാണ് തീരുമാനം. ഒന്നാം തുരങ്കത്തില് ഡ്രെയിനേജ്, കൈവരി സ്ഥാപിക്കല് എന്നീ ജോലികള് ബാക്കിയുണ്ട്.\nരണ്ടാം തുരങ്കത്തിലാണ് കൂടുതല് ജോലി ബാക്കിയുള്ളത്. ഇത് സമയബന്ധിതമായി പൂര്‍ത്തിയാക്കും. പൊടിശല്യം കുറയ്ക്കാനുള്ള ജോലികളും അഗ്‌നിസുരക്ഷ ഉറപ്പാക്കലും കണ്‍ട്രോള് സ്റ്റേഷന് നിര്‍മാണവും പൂര്‍ത്തിയാക്കാനുണ്ട്. പടിഞ്ഞാറെ തുരങ്കമുഖത്തു നിന്നു ദേശീയപാതയിലേക്കു കടന്നുപോകുന്ന റോഡിന്റെ വശത്തെ പാറക്കെട്ടുകള് പൊളിച്ചു നീക്കേണ്ടതുണ്ട്. എല്ലാ ജോലികള്‍ക്കുമായി ഒരു മാസത്തെ സമയം മതിയാവുമെന്നാണ് കണക്കുകൂട്ടല്. പവര്‍ഗ്രിഡ് ഭൂഗര്‍ഭ കേബിളിടുന്നതിന്റെ ട്രയല് റണ്ണിന്റെ ഭാഗമായി കഴിഞ്ഞദിവസം ഒന്നാം തുരങ്കം താല്‍ക്കാലികമായി തുറന്ന് വാഹനങ്ങള് വിട്ടിരുന്നു. തുടര്‍ന്നാണ് എൻഎച്ച്ഐ അധികാരികളും കരാര് കമ്പനിക്കാരും സ്ഥലത്തെത്തി പരിശോധന നടത്തി നിര്‍മാണം വേഗത്തിലാക്കാന് നടപടി തുടങ്ങിയത്. മണ്ണുത്തി മുതല് വടക്കഞ്ചേരിവരെയുള്ള 28.6 കിലോമീറ്റര് പാത ഭാഗികമായി പൂര്‍ത്തീകരിച്ച് ഏപ്രില് ആദ്യവാരം ടോള് പിരിവ് നടത്തുകയാണ് കമ്പനിയുടെ ലക്ഷ്യം. 13 മീറ്റര് വീതിയുള്ള ഒന്നാം തുരങ്കത്തിലൂടെ തന്നെ, രണ്ടുവരിയായി വാഹനങ്ങള് കടത്തിവിട്ടാണ് ടോള്‍പിരിവ് നടപ്പാക്കാന് കമ്പനി ശ്രമിക്കുന്നത്.\nENGLISH SUMMARY: Kuthiran tunnel is going to open


രശ്മി താരമാണ്, പഞ്ചഭൂതങ്ങളെ 'കോടതി കയറ്റിച്ചാണ്' കൈയടി നേടുന്നത് | State School Youth Festival School Kalolsavam MonoAct ReshmiReghunath\nരശ്മി താരമാണ്, പഞ്ചഭൂതങ്ങളെ 'കോടതി കയറ്റിച്ചാണ്' കൈയടി നേടുന്നത്\nസിനിമയിലും മുഖം കാണിച്ചിട്ടുണ്ട് ഈ കലാകാരി. ഒറ്റമുറി വെളിച്ചം എന്ന സിനിമയിലും ഒന്നുരണ്ടു ഹ്രസ്വചിത്രങ്ങളിലുമാണ് രശ്മി അഭിനയിച്ചിട്ടുള്ളത്.\nPublished: Dec 8, 2018, 06:32 PM IST\nആകാശം, ഭൂമി, വായു, ജലം, അഗ്‌നി... പഞ്ചഭൂതങ്ങള് പ്രതികളായി കോടതിക്കു മുന്നില് നില്‍ക്കുകയാണ്. അന്യായ ഹര്‍ജി നല്‍കിയിരിക്കുന്നതോ കേരള ജനകീയ കൂട്ടായ്മയും.. പ്രകൃതി മലിനീകരണവും അനന്തരഫലമായുണ്ടാകുന്ന ദുരന്തങ്ങളും ഇതിനേക്കാള് മനോഹരമായെങ്ങനെ അവതരിപ്പിക്കും. കനപ്പെട്ട ഈ വിഷയം ഞൊടിയിടയില് മാറിവരുന്ന ഭാവപ്രകടനങ്ങള് കൊണ്ട് അവതരിപ്പിച്ച് വിസ്മയിപ്പിക്കുകയാണ് രശ്മി രഘുനാഥന് എന്ന പെണ്‍കുട്ടി.\nപ്രളയത്തെ ആസ്പദമാക്കി പഞ്ചഭൂതങ്ങളും പ്രളയവും എന്ന പേരില് കൊല്ലം സ്വദേശിനി രശ്മി അവതരിപ്പിച്ച മോണോ ആക്റ്റിന് എ ഗ്രേഡാണ് ലഭിച്ചത്. പ്രകൃതിയെ മലിനമാക്കുന്നതും തത്ഫലമായി പ്രകൃതി തിരിച്ചടിക്കുന്നതുമാണ് കോടതി രംഗങ്ങളിലൂടെ അവതരിപ്പിച്ച് രശ്മി കയ്യടി നേടിയത്. സാമ്പത്തിക പരാധീനതകള്‍ക്കിടയിലും മകള്‍ക്കു തുണയായി ചുമട്ടുതൊഴിലാളിയായ അച്ഛന് രഘുനാഥനും സദാ കൂടെയുണ്ട്.\nകൊല്ലത്ത് വള്ളിക്കീഴ് സ്‌കൂളില് ഒമ്പതാം ക്ലാസ് വിദ്യാര്‍ഥിനിയാണ് രശ്മി. മൂന്നാം ക്ലാസ് തൊട്ട് മത്സരിക്കുന്നുണ്ടെങ്കിലും ആദ്യമായാണ് സംസ്ഥാന തലത്തിലേക്കെത്തുന്നത്. ഒരുപാടു നാളത്തെ ആഗ്രഹമാണ് ഇപ്പോള് സഫലമായതെന്ന് രശ്മി പറയുന്നു.\nസാമ്പത്തിക പ്രതിസന്ധി നേരിടുന്നവരാണ് തങ്ങളുടെ കുടുംബമെന്ന് രശ്മിയുടെ അച്ഛന് പറയുന്നു. കോമഡി കലാകാരനായ സജി ഓച്ചിറയാണ് രശ്മിയെ മോണോ ആക്ട് പഠിപ്പിക്കുന്നത്. കഴിഞ്ഞ ഏഴു വര്‍ഷക്കാലമായി സൗജന്യമായാണ് സജി രശ്മിയെ പരിശീലിപ്പിക്കുന്നത്.\nഒപ്പം വള്ളിക്കീഴ് ഗവ. ഹൈസ്‌കൂളിന്റെ പിന്തുണയും മറക്കാന് കഴിയില്ലെന്നു പറയുന്നു ഇരുവരും. കലോത്സവത്തില് പങ്കെടുക്കാനുള്ള സാമ്പത്തിക സഹായം ഉള്‍പ്പെടെ സ്‌കൂളില് നിന്നാണ് ലഭിച്ചത്.\nമോണോ ആക്ട് വേദിയില് ഒതുങ്ങി നില്‍ക്കുന്നതുമല്ല രശ്മിയുടെ അഭിനയപാടവം. സിനിമയിലും മുഖം കാണിച്ചിട്ടുണ്ട് ഈ കലാകാരി. ഒറ്റമുറി വെളിച്ചം എന്ന സിനിമയിലും ഒന്നുരണ്ടു ഹ്രസ്വചിത്രങ്ങളിലുമാണ് രശ്മി അഭിനയിച്ചിട്ടുള്ളത്.\nസിനിമയില് നല്ല അവസരങ്ങള്‍ക്കായി കാത്തിരിക്കുകയാണെന്നും പറയുമ്പോള് പ്രതീക്ഷയുടെ കിരണങ്ങളാണ് രശ്മിയുടെ കണ്ണുകളില് മിന്നിത്തെളിയുന്നത്.\nContent Highlights: State School Youth Festival School Kalolsavam MonoAct ReshmiReghunath


വരുമാനം കൂടിയപ്പോള് അയര്‍ലണ്ടിലെ ജനങ്ങളുടെ മദ്യപാനം കൂടി !Irish malayali Pathram Malayalam News paper for Ireland Malayalee | Irish malayali Pathram Malayalam News paper for Ireland Malayalee\nവരുമാനം കൂടിയപ്പോള് അയര്‍ലണ്ടിലെ ജനങ്ങളുടെ മദ്യപാനം കൂടി !\n: സ്വന്തം ലേഖകന് in Features on May 13, 2015\nഡബ്ലിന്:സാമ്പത്തിക മാന്ദ്യത്തില് നിന്നും കരകയറിയതോടെ അയര്‍ലണ്ടില് മദ്യ ഉപയോഗം കൂടിയതായി ആരോഗ്യമന്ത്രി ലിയോ വരാദ്കര്. 2013 ല് 10.6 ലിറ്ററായിരുന്ന പ്രതിശീര്‍ഷ മദ്യ ഉപഭോഗം 2014ല് 11 ലിറ്ററായി ഉയര്‍ന്നു.\nആളുകളുടെ കയ്യില് കൂടുതല് പണം വരുമ്പോള് ആ പണം മദ്യപാനത്തിനായി ഉപയോഗിക്കുന്നുവെന്നത് സര്‍ക്കാറിന് ഭാവിയില് വലിയ തലവേദനയായി മാറുമെന്നും അദ്ദേഹം വിലയിരുത്തി. യൂറോപ്യന് രാജ്യങ്ങളില് ഏറ്റവുമധികം മദ്യം ഉപയോഗിക്കുന്ന രാജ്യങ്ങളില് ആദ്യ അഞ്ചു സ്ഥാനങ്ങളിലാണ് അയര്‍ലണ്ട്. രാജ്യത്ത് പ്രായപൂര്‍ത്തിയായ മദ്യപാനികളില് പകുതിയിലധികവും അപകടകരമായ രീതിയില് മദ്യപിക്കുന്നവരാണെന്നാണ് കണക്കുകള്. ഇത് ഏതാണ്ട് 1.3 മുതല് 1.4 മില്യണ് ആളുകള് വരും.\nഈ വര്‍ഷം അവതരിപ്പിക്കപ്പെട്ട പബ്ലിക് ഹെല്‍ത്ത് ബില് മദ്യപാനത്തിന് നിയന്ത്രണം കൊണ്ടുവരുക എന്ന ലക്ഷ്യത്തോടെയുള്ളതാണ്. കുറഞ്ഞ വിലയുള്ള മദ്യത്തിന്റെ വില്‍പന തടയുക, മദ്യക്കുപ്പികളുടെ മുകളില് മുന്നറിയിപ്പുകള് നല്‍കുക, പരസ്യങ്ങള്‍ക്ക് നിയന്ത്രണം കൊണ്ടുവരുക എന്നിവയാണ് ബില്ലിലെ പ്രധാന വ്യവസ്ഥകള്.


2019 തെരഞ്ഞെടുപ്പില് മധ്യപ്രദേശിലും രാജസ്ഥാനിലും – Jaihind TV\n2019 തെരഞ്ഞെടുപ്പില് മധ്യപ്രദേശിലും രാജസ്ഥാനിലും\nനിയമസഭ തിരഞ്ഞെടുപ്പ് നടക്കുന്ന5സംസ്ഥാനങ്ങളിൽ ഏറ്റവും വലിയ രണ്ട് സംസ്ഥാനങ്ങൾ മധ്യപ്രദേശും രാജസ്ഥാനുമാണ്. രണ്ട് സംസ്ഥാനങ്ങളിലും ബിജെപിക്കെതിരെ ഭരണവിരുദ്ധ തരംഗം അലയടിക്കും. കർഷക പ്രക്ഷോഭങ്ങൾക്ക് മുന്നിൽ ഉത്തരമില്ലാത്ത ചോദ്യമായി മാറിയിരിക്കുകയാണ് ഇരു സംസ്ഥാന സർക്കാരുകളും.\nരാജ്യത്ത‌് പശുവിന്‍റെ പേരിലുള്ള ആള്‍ക്കൂട്ട കൊലപാതകങ്ങളുടെ പ്രഭവകേന്ദ്രം എന്ന നിലയിലാണ‌് രാജസ്ഥാന് വീണ്ടും തെരഞ്ഞെടുപ്പിലേക്ക‌്ക്കെ നീങ്ങുന്നത്. രൂക്ഷമായ കര്‍ഷകസമരങ്ങളും വര്‍ഗീയ കൊലപാതകങ്ങളും വസുന്ധര രാജെയുടെ നേതൃത്വത്തിലുള്ള ബിജെപി സര്‍ക്കാരിനെ പിടിച്ചുലക്കുന്നുണ്ട‌്. ഭരണവിരുദ്ധ വികാരത്തെ എങ്ങിനെ മറികടക്കുമെന്നുള്ള ശ്രമത്തിലാണ‌് ബിജെപി. അല്‍വാര് മേഖലയില്‍മാത്രം പശുവിന്‍റെ പേരില് ഒന്നിലേറെ കൊലപാതകങ്ങളാണ് ഈയിടെ നടന്നത്. ലൗ ജിഹാദ് ആരോപിച്ച് തൊഴിലാളിയെ ജീവനോടെ തീകൊളുത്തി കൊന്നതും വന് പ്രതിഷേധമുയര്‍ത്തി. വന് കര്‍ഷകപ്രക്ഷോഭങ്ങളാണ് സംസ്ഥാനത്ത് ഉണ്ടായത്. 13 ദിവസം നീണ്ട ഉപരോധസമരത്തെ തുടര്‍ന്ന് കര്‍ഷകരുടെ ആവശ്യങ്ങള് അംഗീകരിക്കാന് സര്‍ക്കാര് നിര്‍ബന്ധിതമായി. ഈ വര്‍ഷം ആദ്യം നടന്ന ലോക‌്സഭാ ഉപതെരഞ്ഞെടുപ്പില് അജ്മീര് മണ്ഡലത്തില് ബിജെപി സിറ്റിങ‌് സീറ്റില് തോറ്റിരുന്നു.\nകര്‍ഷകസമരത്തെയും ദളിത് പ്രക്ഷോഭങ്ങളെയും ചോരയില് മുക്കിയ ശിവരാജ്സിജ് ചൗഹാന്റെ നേതൃത്വത്തിലുള്ള ബിജെപി ഭരണമാണ് മധ്യപ്രദേശിൽ നടക്കുന്നത്. 230ല് 165 സീറ്റ് നേടിയാണ് ബിജെപി നേതൃത്വത്തിലുള്ള സര്‍ക്കാര് 2013ല് വീണ്ടും അധികാരത്തിലെത്തിയത്. എന്നാൽ ജനസംഖ്യയുടെ 75 ശതമാനവും കൃഷി ഉപജീവനമാക്കുന്ന സംസ്ഥാനം വലിയ കര്‍ഷകസമരങ്ങള്‍ക്കാണ് സാക്ഷ്യംവഹിച്ചത്.\nന്യായവില ആവശ്യപ്പെട്ട് സമരംചെയ‌്ത കര്‍ഷകര്‍ക്കുനേരെ മന്ദ്സോറില്‍നടന്ന വെടിവയ‌്പില് ആറുപേര് കൊല്ലപ്പെട്ടത് പ്രക്ഷോഭം രൂക്ഷമാക്കി. 2016ലെ കണക്കുപ്രകാരം ഓരോ എട്ടു മണിക്കുറിലും ഒരു കര്‍ഷകന് സംസ്ഥാനത്ത് ആത്മഹത്യചെയ്യുന്നു. പട്ടിക വിഭാഗങ്ങള്‍ക്കെതിരായ അതിക്രമം തടയുന്ന നിയമം ദുര്‍ബലപ്പെടുത്തുന്നതിനെതിരെ നടന്ന ദളിത് ബന്ദില് സംസ്ഥാനത്ത് വലിയ സംഘര്‍ഷങ്ങളാണ് നടന്നത്. തീവ്രഹിന്ദുത്വ സംഘടനകള് പരസ്യവെല്ലുവിളിയുമായി രംഗത്തിറങ്ങിയതോടെയാണ് ഏറ്റുമുട്ടലുകള് ഉണ്ടായത്. ആറുപേര് സംഭവത്തില് കൊല്ലപ്പെട്ടു.\nവിവിധ പാര്‍ടികളുമായി സഖ്യം രൂപീകരിച്ച് തെരഞ്ഞെടുപ്പിനെ നേരിടാനുള്ള ശ്രമമാണ് കോണ്‍ഗ്രസ്. ബിഎസ്പിയുടെ സമ്മർദത്തെ അതിജീവിക്കാനാകും എന്നാണ് കോൺഗ്രസ് അധ്യക്ഷൻ രാഹുൽഗാന്ധിയുടെ പ്രതീക്ഷ.


ദമ്മാമിൽ ഓൺലൈൻ ക്ലാസ്സിനിടെ അധ്യാപകൻ കുഴഞ്ഞ് വീണ് മരിച്ചു - saudi malayalam\nദമ്മാമിൽ ഓൺലൈൻ ക്ലാസ്സിനിടെ അധ്യാപകൻ കുഴഞ്ഞ് വീണ് മരിച്ചു\nദമാം: ഓൺലൈൻ ക്ലാസെടുക്കുന്നതിനിടെ അധ്യാപകൻ കുഴഞ്ഞുവീണ് മരിച്ചു. ദമാം അൽശാത്തി ഡിസ്ട്രിക്ടിൽ പ്രവർത്തിക്കുന്ന സ്വകാര്യ സെക്കണ്ടറി സ്കൂൾ കംപ്യൂട്ടർ സയൻസ് അധ്യാപകനാണ് ‘മദ്റസതീ’ പ്ലാറ്റ്ഫോം വഴി ക്ലാസെടുക്കുന്നതിനിടെ വിദ്യാർഥികൾക്കു മുന്നിൽ\nകുഴഞ്ഞുവീണത്. മിനിറ്റുകൾക്കുള്ളിൽ മരണം സംഭവിച്ചു. സ്വകാര്യ സെക്കണ്ടറി സ്കൂൾ അധ്യാപകൻ മുഹമ്മദ് ഹസ്സാൻ (35) ആണ് മരിച്ചത്. അധ്യാപകന്റെ വിയോഗത്തിൽ കിഴക്കൻ പ്രവിശ്യ\nവിദ്യാഭ്യാസ വകുപ്പ് വക്താവ് സഈദ് അൽബാഹിസ് അനുശോചിച്ചു.\nതാമസസ്ഥലത്തു വെച്ച് ഓൺലൈൻ ആയി ക്ലാസെടുക്കുന്നതിനിടെ അധ്യാപകൻ കുഴഞ്ഞു വീഴുകയായിരുന്നു. മരണത്തിൽ അസ്വാഭാവികതയില്ലെന്ന് കിഴക്കൻ പ്രവിശ്യ വിദ്യാഭ്യാസ വകുപ്പ് വക്താവ് പറഞ്ഞു. അധ്യാപകൻ കുഴഞ്ഞുവീഴുന്നത് കണ്ട വിദ്യാർഥികളാണ് ഫോണിൽ ബന്ധപ്പെട്ട് തന്നെ വിവരമറിയിച്ചതെന്ന് ഇതേ സ്കൂളിലെ മറ്റൊരു അധ്യാപകനായ മുഹമ്മദ് അൽസുഫ്യാൻ പറഞ്ഞു.\nസ്കൂളിനടുത്തു തന്നെയാണ് മുഹമ്മദ് ഹസ്സാന്റെ താമസസ്ഥലം. വിദ്യാർഥികളിൽ നിന്ന് വിവരം ലഭിച്ചയുടൻ തങ്ങൾ താമസ സ്ഥലത്തെത്തി വാതിൽ തകർത്ത് അകത്തു കടന്നപ്പോൾ ചേതനയറ്റ നിലയിലാണ് അധ്യാപകനെ കണ്ടെത്തിയത്. ഓൺലൈൻ ക്ലാസ് എടുക്കുന്നതിനുള്ള ഉപകരണം സമീപത്തു തന്നെയുണ്ടായിരുന്നു. ഇയർ ഫോണുകൾ ചെവിയിലായിരുന്നു.\nസംഭവ സമയത്ത് കുടുംബാംഗങ്ങളൊന്നും ഫറ്റിൽ ഉണ്ടായിരുന്നില്ല.\nഇവർ ഈജിപ്തിലാണ്. സ്വാഭാവിക രീതിയിലാണ് മരണം സംഭവിച്ചതെന്ന് ആശുപത്രിയധികൃതർ തങ്ങളെ അറിയിച്ചതായും മുഹമ്മദ് അൽസുഫ്യാൻ പറഞ്ഞു. അഞ്ചു വർഷം മുമ്പാണ് മുഹമ്മദ് ഹസ്സാൻ അധ്യാപക വിസയിൽ സൗദിയിലെത്തി ദമാം സ്ക്കൂളിൽ ജോലിയിൽ പ്രവേശിച്ചത്. വിദ്യാർഥികൾക്ക് ഏറെ ഇഷ്ടപ്പെട്ട അധ്യാപകനായിരുന്നു മുഹമ്മദ് ഹസ്സാനെന്നും സഹപ്രവർത്തകൻ മുഹമ്മദ് അൽസുഫ്യാൻ പറഞ്ഞു.


ഡല്‍ഹിയിൽ ശക്തമായ ഭൂമി കുലുക്കം : Deepika.com Nri News Delhi\nFriday, July 3, 2020 8:32 PM IST\nന്യൂഡല്‍ഹി: ഡല്‍ഹിയിലും സമീപപ്രദേശങ്ങളിലുമുണ്ടായ ശക്തമായ ഭൂചലനത്തിൽ ഉത്തരേന്ത്യ വിറച്ചു. റിച്ചര് സ്‌കെയിലില് 4.7 രേഖപ്പെടുത്തിയ ഭൂചലനത്തിന്‍റെ പ്രഭവകേന്ദ്രം ഹരിയാനയിലെ ഗുരുഗ്രാമിനു തെക്കു പടിഞ്ഞാറാണെന്ന് ദേശീയ ഭൂകമ്പ ശാസ്ത്ര കേന്ദ്രം (സെന്‍റര് ഫോര് സീസ്‌മോളജി) അറിയിച്ചു. ഭൂമിക്ക് 35 കിലോമീറ്റര് താഴെയാണു ഉത്ഭവം.\nഭൂമി കുലുങ്ങിയെങ്കിലും എല്ലാവരും സുരക്ഷിതരാണെന്നു മുഖ്യമന്ത്രി അരവിന്ദ് കേജരിവാള് പറഞ്ഞു.\nഡല്‍ഹി, ഗുരുഗ്രാം, ഹിരായനയിലെ മറ്റു പ്രദേശങ്ങള്, രാജസ്ഥാന്, പഞ്ചാബ്, ചണ്ഡിഗഡ്, യുപി തുടങ്ങിയ സംസ്ഥാനങ്ങളിലും ഭൂമികുലുക്കും അനുഭവപ്പെട്ടതായി നാട്ടുകാര് പറഞ്ഞു. നാശനഷ്ടങ്ങളൊന്നും ഇതുവരെ റിപ്പോര്‍ട്ടു ചെയ്തിട്ടില്ല.\nഏപ്രില് 12നു ശേഷം ഡല്‍ഹിയിലും പരിസരങ്ങളിലും ഉണ്ടായ ഏഴാമത്തെ ഭൂകമ്പമാണ് ഇന്നലത്തേത്. ഏപ്രില് 12ന് (3.5 റിച്ചര് സെ്കയില്), 13ന് (2.7), മേയ് 10ന് (3.4), മേയ് 15ന് (2.2), മേയ് 29ന് (4.6) എന്നിങ്ങനെയാണു ഭൂകമ്പം രേഖപ്പെടുത്തിയത്. ഇതിനിടെ ചെറിയ തോതില് പലതവണ തുടര് ചലനങ്ങളുമുണ്ടായിരുന്നു.


'ഈ മാറ്റിനിർത്തലിനെയല്ലേ അറിവ് ചോദ്യം ചെയ്തത്'? റോളിംഗ് സ്റ്റോൺ മാഗസിനെതിരെ പാ രഞ്ജിത്ത്| Pa Ranjith calls out Rolling Stone and Maajja for sidelining rapper Arivu– News18 Malayalam\nHome » photogallery » film » PA RANJITH CALLS OUT ROLLING STONE AND MAAJJA FOR SIDELINING RAPPER ARIVU\n'ഈ മാറ്റിനിർത്തലിനെയല്ലേ അറിവ് ചോദ്യം ചെയ്തത്'? റോളിംഗ് സ്റ്റോൺ മാഗസിനെതിരെ പാ രഞ്ജിത്ത്\nരണ്ട് പാട്ടുകളും എഴുതുകയും എഞ്ജോയ് എഞ്ചാമി പാടുകയും ചെയ്ത അറിവിനെ കുറിച്ച് യാതൊരു പരാമർശവും മാഗസിനിൽ ഇല്ല\n| August 23, 2021, 15:55 IST\nഅമേരിക്കൻ മാഗസിൻ റോളിംഗ് സ്റ്റോണിനെതിരെ പ്രതിഷേധവുമായി സംവിധായകൻ പാ രഞ്ജിത്. ഓഗസ്റ്റ് ലക്കം മാഗസിൻ കവറിൽ നിന്നും എഞ്ജോയ് എഞ്ചാമിയുടെ രചയിതാവും ഗായകനുമായ അറിവിനെ മാറ്റി നിർത്തിയതിനെയാണ് പാ രഞ്ജിത്ത് ചോദ്യം ചെയ്തത്.\nഎഞ്ജോയ് എഞ്ചാമി, നീയേ ഒലി എന്നീ ഗാനങ്ങളിലൂടെ ദക്ഷിണേഷ്യൻ കലാകാരന്മാർ അതിർത്തികൾ മായ്ക്കുന്നുവെന്ന കുറിപ്പോടെയാണ് ഓഗസ്റ്റ് ലക്കം റോളിംഗ് സ്റ്റോൺ ഇന്ത്യ പുറത്തിറക്കിയത്. മാഗസിന്റെ കവറിൽ പാട്ടുകാരായ ധീയും ഷാൻ വിൻസെന്റ് ഡി പോളും ആണ് ഉള്ളത്. (Image: DHEE/ Instagram)\nലോകശ്രദ്ധ ആകർഷിച്ച എഞ്ജോയ് എൻജാമി എന്ന ഗാനം എഴുതിയതും പാടിയതും അറിവും ധീയും ചേർന്നാണ്. മാത്രമല്ല, നീയേ ഒലി എഴുതിയതും അറിവാണ്. എന്നിട്ടും അറിവിനെ കുറിച്ച് യാതൊരു പരാമർശവും ഉണ്ടായില്ല.\nഇതാണ് പാ രഞ്ജിത്ത് ചോദ്യം ചെയ്തത്. 'നീയേ ഒലി രചിച്ചതും എന്‍ജോയ് എന്‍ജാമിയുടെ വരികളെഴുതി അത് പാടിയിരിക്കുന്നതും അറിവാണ്. എന്നാല് അദ്ദേഹം ഒരിക്കല്‍കൂടി അപ്രത്യക്ഷനാക്കപ്പെട്ടിരിക്കുന്നു. പൊതുഇടങ്ങളില് നിന്നും ഇത്തരത്തില് ഒഴിവാക്കപ്പെടുന്നതിനെ ചോദ്യം ചെയ്യുകയാണ് ഈ രണ്ട് പാട്ടുകളിലൂടെയും അറിവ് ചെയ്യുന്നതെന്ന് റോളിംഗ് സ്റ്റോണ് ഇന്ത്യയ്ക്കും മാജയ്ക്കും മനസിലാക്കാന് ഇത്ര ബുദ്ധിമുട്ടാണോ?,' അദ്ദേഹം ചോദിക്കുന്നു.\nമാഗസിനിൽ ധീയുടേയും ഷാൻ വിൻസന്റിന്റേയും അഭിമുഖവും ഉൾപ്പെടുത്തിയിട്ടുണ്ട്. നീയേ ഒലി പാടിയത് ധീയും ഷാനും ചേർന്നാണ്. പാ രഞ്ജിത്തിൻ സാർപ്പട്ട പരമ്പരൈയിലെ ഗാനമാണ് നീയേ ഒലി. (Image: Rolling Stone India/Instagram)\nഈ രണ്ട് പാട്ടുകളും ഇറക്കിയത് മാജായാണ്. മാജയ്ക്കെതിരേയും പാ രഞ്ജിത്ത് ചോദ്യം ഉന്നയിക്കുന്നുണ്ട്. പാ രഞ്ജിത്തിന്റെ ട്വീറ്റ് ഇതിനകം നെറ്റിസൺസ് ഏറ്റെടുത്ത് കഴിഞ്ഞു. സംവിധായകൻ ഉന്നയിച്ച ചോദ്യം തന്നെയാണ് ആരാധകർക്കും ചോദിക്കാനുള്ളതും.\nഎന്‍ജോയ് എന്‍ജാമി ടൈം സ്‌ക്വയറില് പ്രത്യക്ഷപ്പെട്ടപ്പോഴും അറിവിനെ ഒഴിവാക്കുകയായിരുന്നു. പാട്ടിന്റെ റീമിക്‌സ് ചെയ്ത ഡി.ജെ സ്‌നേക്കും ധീയും മാത്രമായിരുന്നു അന്ന് പ്രതിപാദിച്ചത്.


മനമറിയാതെ - Part 24 - Aksharathalukal\nHome » Novel » മനമറിയാതെ – Part 24\nജുമി ഒരു ഞെട്ടലോടെ മുഖമുയർത്തി അവനെനോക്കി.\nഅവളുടെ ചുണ്ടുകൾ മൊഴിഞ്ഞു.\n“അതെ പെണ്ണെ. ഞാനാ… നിന്റെ ഇക്കയാ” അക്കു അവളുടെ മുടിയിൽ തലോടിക്കൊണ്ടുതന്നെ പറഞ്ഞു.\n“അവനെവിടെ ബാസിത്…?” ജുമിയുടെ ആ ചോദ്യം അക്കു പ്രതീക്ഷിച്ചതല്ല.\n“എന്തിനാ നിനക്ക് അവനെ…?” എന്ന് അക്കു തിരിച്ചുചോചിച്ചു.\n“ഇതെന്താ കൈക്ക് എന്തുപറ്റി…” ഉത്തരം കൊടുക്കാതെ ജുമി മറുചോദ്യം ചോദിച്ചു.\n“അത് ഒന്ന് വീണതാ” പുഞ്ചിരിച്ചുകൊണ്ട് അക്കു മരുപടിപറഞ്ഞു.\n“ബാസിത് ഇനിവരോ…?” ജുമിയുടെ അടുത്ത ചോദ്യമെത്തി.\nജുമിയുടെ ഉള്ളിൽ ബാസിത്തിനോടുള്ള പേടി മാറിയിട്ടില്ല എന്ന് അക്കുവിന് മനസ്സിലായി.\nഅപ്പോഴേക്കും റസിയാത്ത റൂമിലേക്ക് കയറിവന്നു.\n“മോനെ ഇത് കുടിക്ക്” എന്നുപറഞ്ഞ് റസിയാത്ത കയ്യിലിരുന്ന വെള്ളം അക്കുവിനുനേരെ നീട്ടി.\n“ഇവൾ വല്ലതും കഴിച്ചോ ഉമ്മാ” അക്കു ചോദിച്ചു.\n“കാലത്ത് ഒരു ദോശ കഴിച്ചതാ. പിന്നെ പച്ചവെള്ളം കുടിച്ചിട്ടില്ല”\n“അതെന്താ ജുമീ നീയൊന്നും കഴിക്കാത്തത്…?”\n“വിശപ്പില്ല” ആദ്യമായി അക്കുവിന്റെ ചോദ്യത്തിന് ജുമി മറുപടിപറഞ്ഞു.\n“നീ ഈ ഡ്രെസ്സൊക്കെ മാറി ഒന്ന് റെഡിയാവ്. നമുക്കൊന്ന് പുറത്തുപോയിട്ട് വരാം” എന്ന് അക്കു പറഞ്ഞപ്പോൾ\n“ഇല്ല… ഞാൻ എവിടേക്കും വരുന്നില്ല. എനിക്ക് പേടിയാണ്”\n“എന്തിനാ ജുമീ പേടിക്കുന്നത്. ഞാനല്ലേ നിന്റെ കൂടെവരുന്നത്. എണീറ്റ് പറയുന്നത് കേൾക്ക്”\nപക്ഷെ ജുമി പോകാൻ ഒരുക്കമല്ലായിരുന്നു.\nഅക്കു ഒരുപാട് നിർബന്ധിച്ചപ്പോൾ ജുമി എഴുനേറ്റ് ബാത്‌റൂമിൽ കയറി.\n“ഉമ്മാ… ഞങ്ങളൊന്ന് പുറത്തുപോവുകയാണ്. അവളിങ്ങനെ ചടഞ്ഞിരുന്നാൽ ശെരിയാവില്ല. ഉപ്പ വന്നാൽ പറഞ്ഞാമതി” എന്നുപറഞ്ഞ് അക്കു അവിടെന്നിറങ്ങി അവന്റെ വീട്ടിലേക്ക് നടന്നു.\n“ബുള്ളറ്റ് വേണ്ട. റിസ്കാണ്. ജീപ്പെടുക്കാം” സ്വന്തം വീട്ടിലെത്തിയ അക്കു ജീപ്പെടുത്ത് വീണ്ടും ജുമിയുടെ വീട്ടിലേക്ക് പുറപ്പെട്ടു.\nഅക്കു ജീപ്പിൽനിന്നിറങ്ങി ജുമിയുടെ റൂം ലക്ഷ്യമാക്കി നടന്നു. ചാരിയിട്ട വാതിലിലൂടെ പതിയെ അകത്തുകയറിയപ്പോൾ ജുമി ഡ്രെസ്സൊക്കെ മാറി നിൽക്കുന്നതാണ് അക്കു കണ്ടത്.\nഅക്കു അവളുടെ അരികിലേക്ക് നടന്ന് അവളുടെ പുറകിൽപോയിനിന്ന് അവളുടെ ഇരുത്തോളുകളിലും പതിയെ കൈവെച്ചതും അവൾ അവനിൽനിന്നും അകന്നുമാറിനിന്നു.\n“വേണ്ട… എന്നെ തൊടരുത്. ഞാൻ ചീത്തയാ” ജുമിയുടെ കണ്ണുനിറയുന്നത് അക്കു കണ്ടു.\nപക്ഷെ അക്കു പിൻവാങാൻ തയ്യാറായില്ല.\n“അത് ഞാൻ സഹിച്ചു” പുഞ്ചിരിചികൊണ്ട് അക്കു ജുമിയുടെ അടുത്തേക്ക് ചെന്നു.\n“സാരമില്ല… നീ വാ പെണ്ണെ” അക്കു ജുമിയുടെ കൈപിടിച്ച് പറഞ്ഞു.\n“ഞാനില്ല. എനിക്ക് പേടിയാണ്. ഇവിടെയാണ് നല്ലത്, ആരും ഉപദ്രവിക്കില്ല എന്നെ”\nഅവളുടെ ഇടറിയ ശബ്ദം കേട്ട് അക്കുവിന് സങ്കടംതോന്നി.\n“നീ എന്റെകൂടെയാണ് വരുന്നത്. ഇവിടുന്ന് പുറത്തിറങ്ങിയാൽ ഒരുത്തനും നിന്നെ ഒന്നും ചെയ്യില്ല” അക്കു അവളുടെ കൈപിടിച്ച് മുന്നോട്ടുനടന്നു.\nമനസ്സില്ലാമനസ്സോടെ പുറകിലായി ജുമിയും.\n“ഉമ്മാ… ഞങ്ങൾ പോയിട്ട് വരാം” എന്ന് അക്കു രസിയാത്തയോട് പറഞ്ഞ് ജുമിയെ ജീപ്പിൽ കയറ്റി അവൻ ഡ്രൈവിംഗ്സീറ്റിലേക്ക് കയറി.\nആ ജീപ്പ് ഗേറ്റുകടന്ന് പോകുന്നതുംനോക്കി ആ വീട്ടുവാതിൽക്കൽ റസിയാത്ത നിറമിഴികളോടെ, പ്രാർഥനയോടെ പ്രതീക്ഷയോടെ നിന്നു.\n“ജുമീ… എങ്ങോട്ടാ പോകേണ്ടത്” ഡ്രൈവിങ്ങിനിടയിൽ അക്കു ജുമിയോട് ചോദിച്ചു.\n“വീട്ടിലേക്ക് പോകാം” എന്നായിരുന്നു അവളുടെ മറുപടി.\n“അതൊക്കെ പോകാം. ആദ്യം നമുക്ക് എന്തെങ്കിലും കഴിക്കാം. നീ ഒന്നും കഴിച്ചില്ലല്ലോ… ഞാനും കഴിച്ചിട്ടില്ല”\nജീപ്പ് മുന്നോട്ട് പോകുംതോറും ജുമിയുടെ മുഖം മാറിതുടങ്ങി.\nപേടികൊണ്ടായിരിക്കാം അവളാകെ വെപ്രാളപ്പെടുന്നത് അക്കു കണ്ടു.\nപതിയെ പതിയെ ഡോറിന്റെ സൈഡിൽനിന്ന് അക്കുവിന്റെ അരികിലേക്കെത്തി ജുമി.\n“ഇക്കാ… നമുക്ക് തിരിച്ചുപോകാം. ഇവിടെ നിറയെ ആളുകളാ. അവനുണ്ടാകും ഇവിടെ. അവനെന്നെ കണ്ടാൽ വീണ്ടും…” ഒരു ഹോട്ടലിനുമുന്നിൽ ജീപ്പ് നിന്നപ്പോൾ പേടിയോടെ ജുമി പറഞ്ഞു.\n“എന്റെ പെണ്ണെ… നീയിങ്ങനെ പേടിക്കാതെ. ഞാനില്ലേ കൂടെ”\nവീണ്ടും വീണ്ടും ആ വാക്കുകൾ കേൾക്കുമ്പോൾ ജുമിക്കൊരു ആശ്വാസം തോന്നി.\nഅക്കുവിന്റെ കൈ മുറുകെപിടിച്ച് തലകുനിച്ച് ജുമി ഹോട്ടലിനകത്തേക്ക് കയറി.\nകൈകഴുകി കഴിക്കാനിരുന്നപ്പോഴും ജുമി അക്കുവിന്റെ അരികിലായി ഇരുന്നു.\n“ഇക്കാ… എനിക്ക് പേടിതോന്നുന്നു. ഇവിടെ എല്ലാവരും എന്നെ ശ്രദ്ധിക്കുന്നു. ഞാൻ ചീത്തയാണെന്ന് എല്ലാവരും അറിഞ്ഞുകാണുമോ” ജുമി അക്കുവിന്റെ ഷർട്ടിൽ പിടുത്തമിട്ടുകൊണ്ട് ചോദിച്ചു.\n“നിനക്ക് തോന്നുന്നതാ ജുമീ. എല്ലാവരും ശ്രദ്ധിക്കുന്നത് കഴിക്കുന്ന ഭക്ഷണത്തിലേക്കാണ്. പിന്നെ നീ പേടിക്കുന്നപോലെ ഒന്നും ഇല്ലട്ടാ”\nബീഫ്‌ബിരിയാണിയും ഓഡർ ചെയ്ത് കുറച്ചുനേരം അതും കാത്തിരുന്നപ്പോൾ ജുമി തലകുനിച്ച് ടേബിളിൽനോക്കി അങ്ങനെയിരുന്നു. അപ്പോഴും അവൾ അക്കുവിന്റെ ഷർട്ടിൻതുമ്പിൽ ഒരുകൈകൊണ്ട് പിടിച്ചിട്ടുണ്ടായിരുന്നു.\nഭക്ഷണം മുന്നിലെത്തിയപ്പോൾ അക്കുതന്നെ അവളുടെ പാത്രത്തിലേക്ക് വിളമ്പികൊടുത്തു.\n“ഇനി കഴിക്ക് നല്ലകുട്ടി ആയിട്ട്” എന്ന് പറഞ്ഞ് അക്കുവും കഴിക്കാൻ ആരംഭിച്ചു.\nപേടിയോടെ ആണെങ്കിലും ജുമി ഭക്ഷണം കഴിച്ചു.\nഅക്കുവിന്റെ കൈ മുറുകെപിടിച്ച് ജുമി തിരികെ ജീപ്പിൽവന്നുകയറി.\n“നിനക്ക് കടൽ ഇഷ്ടമല്ലേ ജുമീ.. പോയാലോ നമുക്ക്”\n“വേണ്ട. എനിക്ക് വീട്ടിൽപോണം”\n“ശെരി. നമുക്ക് വീട്ടിലേക്ക് പോകാം”\nഅക്കു വണ്ടി മുന്നോട്ടെടുത്തു.\nജുമി അക്കുവിന്റെ അരികിലായി ജീപ്പിലിരുന്നു.\nആ ജീപ്പ് ചെന്നുനിന്നത് ബാസിത്തിന്റെ വീടിനുമുന്നിലാണ്.\n“ഇത് ആരുടെ വീടാ… എന്തിനാ ഇവിടെ…?” ജുമിയുടെ ചോദ്യമെത്തി.\n“പറയാം… നീ വായോ”\nജീപ്പിൽനിന്നിറങ്ങിയ ജുമി അക്കുവിന്റെ കയ്യിൽ പിടുത്തമിട്ടു.\nആ വീടിന്റെ കോളിങ് ബെല്ലിൽ അക്കുവിന്റെ വിരലമർന്നു.\nകുറച്ചുനേരത്തെ കാത്തുനിൽപ്പിനോടുവിൽ ആ വലിയ വീടിന്റെ വാതിൽതുറന്ന് ബാസിതിന്റെ ഉപ്പ പുറത്തുവന്നു.\n“അക്കു…” അയാളുടെ മുഖത്തെ ഭവമാറ്റം കണ്ട് ജുമിക്ക് പേടിതോന്നി. അവൾ അവനരികിലേക്ക് അടുത്തുനിന്നു.\n“ഇക്കാ വാ പോവാം” ജുമി പതിയെ അക്കുവിനോട് പറഞ്ഞു.\n“കയറിവായോ അക്കു. ഇതാരാ കൂടെ…?” ബാസിത്തിന്റെ ഉപ്പ ചോദിച്ചു.\n“ഇക്കാ ഞാനാരാണെന്ന് പറയല്ലേ” ഒരു കയ്യിൽ അക്കുവിന്റെ കൈ ഉണ്ടെങ്കിലും മറുകൈകൊണ്ട് അക്കുവിന്റെ തോളിൽപിടിച്ച് ജുമി അക്കുവിന്റെ പുറകിലേക്ക് നിന്നു.\n“ഇത് ജുമാന. ഞാൻ വിവാഹംകഴിക്കാൻ പോകുന്ന പെൺകുട്ടി” അക്കു അയാളോട് പറഞ്ഞതും ജുമി കൂടുതൽ ശക്തിയോടെ അക്കുവിലെ പിടിമുറുക്കി.\nഅവന്റെ കൈവേദനിക്കുന്നുണ്ട് എങ്കിലും അവൻ അവളെ എതിർത്തില്ല.\nഅക്കു വീടിനകത്തേക്ക് കടന്നപ്പോൾ ജുമിയും അവന്റെ പുറകേനടന്നു.\nഅകത്തെ സോഫയിലേക് കൈചൂണ്ടി ബാസിതിന്റെ ഉപ്പ അവരോട് ഇരിക്കാൻ പറഞ്ഞപ്പോൾ അക്കു ഇരുന്നു. അരികിൽ ജുമിയും. അപ്പോഴും അക്കുവില്ലുള്ള ജുമിയുടെ പിടുത്തം അവൾ വേർപ്പെടുത്തിയിരുന്നില്ല.\nഅയാൾ അടുക്കളയിലുണ്ടായിരുന്ന ഭാര്യയെയും മകളെയും ഉറക്കെവിളിച്ചു.\n“മോളെന്താ ഇവനെ പറ്റിപ്പിടിച്ച് ഇരിക്കുന്നത്”\nബാസിത്തിന്റെ ഉപ്പ ജുമിയോട് ചോദിച്ചു.\n“ഒന്നുല്ല” താഴെനോക്കിയാണ് ജുമി മറുപടിപറഞ്ഞത്.\n“ഇക്കാ പോവാ നമുക്ക്. ഇവിടെ നിൽക്കണ്ട”\n“ഇപ്പൊ പോവാ ജുമീ. നീയൊന്ന് സമാധാനിക്ക്”\n“കുറച്ചുലാലമായി ഇവളിങ്ങനെയാ. ഭയങ്കര പേടിയാണ് എല്ലാവരെയും. കുറെ കാലത്തിനുശേഷമാണ് ഇന്നൊന്ന് പുറത്തേക്കിറങ്ങിയത്” അക്കു ബാസിതിന്റെ ഉപ്പയോട് പറഞ്ഞപ്പോൾ\n“ഇക്കാ.. വേണ്ട. ഇവരോടൊന്നും പറയല്ലേ”\n“ഇല്ല. പറയുന്നില്ല” അക്കു അവളെ സമാധാനിപ്പിച്ചു.\n“അവനെവിടെ…?” എന്ന് അക്കു ബാസിതിന്റെ ഉപ്പയോട് ചോദിച്ചതും അയാൾ ഒരു റൂമിനുനേരെ കൈചൂണ്ടി.\nഅക്കു എഴുന്നേറ്റപ്പോൾ കൂടെ ജുമിയും എഴുനേറ്റു.\nഅക്കു ആ റൂമിനകത്തേക്ക് കടന്നപ്പോൾ കൂടെ ജുമിയും കടന്നു.\nആരോ കട്ടിലിൽ കിടക്കുന്നുണ്ട് എന്ന് ജുമിക്ക് മനസ്സിലായി അവൾ അയാളുടെ മുഖത്തേക്ക് നോക്കിയതും ജുമി അക്കുവിന്റെ പിന്നിലൊളിച്ചു.\n“ഇക്കാ… ഇവനാ ബാസിത്. എന്നെ ചീത്തയാക്കിയ ബാസിത്. നമുക്ക് ഇവിടുന്ന് പോവാം” എന്ന് ജുമി പതിയെ പറഞ്ഞു.\n“ജുമീ നീ ഇങ്ങോട്ട് നിൽക്ക്” അക്കു അവളെ പുറകിൽനിന്നും പിടിച്ചുവലിച്ച് മുന്നിലേക്ക് നിർത്തി.\nവിറച്ചുകൊണ്ട് നിൽക്കുന്ന ജുമിയെ അക്കു പുറകിൽനിന്ന് ബലമായി പിടിച്ചു.\n“ജുമാനാ… നീയെന്നോട് ക്ഷമിക്കണം. പ്രായത്തിന്റെ ചോരത്തിളപ്പിൽ പറ്റിപ്പോയി. എന്തുപറഞ്ഞാലും എന്തുതന്നെ കാണിച്ചാലും ആരും എന്നെ തടയില്ല എന്നൊരു അഹങ്കാരം എനിക്കുണ്ടായിരുന്നു. അതിനുള്ളത് എനിക്ക് കിട്ടി. എന്നെ ഈ അവസ്ഥയിലാക്കിയത് നിന്റെ ഈ നിൽക്കുന്ന അക്കുക്കയാ. പടച്ചവൻ പറഞ്ഞയച്ചതാവും നിന്റെ ഇക്കയെ എന്റെ അഹങ്കാരം കുറക്കാൻ. എനിക്ക് കിട്ടാനുള്ളത് കിട്ടി. ഇനി ഒരിക്കലും ഞാൻ ആരോടും ഒരുതെറ്റും ചെയ്യില്ല. നീ എന്നോട് ക്ഷമിക്കണം. എന്റെ അനിയത്തിപോലും എന്റെ അരികിലേക്ക് വരാൻ പേടിക്കുകയാണ്. ഇനി ഞാൻ ഒരുതെറ്റും ചെയ്യില്ല” ബാസിത് എന്തൊക്കെയോ പാഞ്ഞുതുടങ്ങിയതും ജുമി അക്കുവിന്റെ ദേഹത്തേക്ക് തളർന്നുവീണു.\n“അവളെ പൊക്കിയെടുത്ത് അക്കു മറ്റൊരുമുറിയിൽ കൊണ്ടുപോയി കിടത്തി. ഫോണെടുത്ത് ഡോക്ടർ വിശ്വൻ എന്ന നമ്പറിലേക്ക് വിളിച്ചു.\n“ഡോക്ടർ പറഞ്ഞപോലെ ഞാനിപ്പോ എന്റെ ജുമിയുമായി അവന്റെ വീട്ടിലാണ്. പേടിയിടെയാണ് ഇന്ന് അവളെന്റെ കൂടെവന്നത്. ബാസിത്തിനെ കണ്ടപ്പോൾ ജുമി തളർന്നുവീണു. ഉണരുമ്പോൾ എല്ലാം ശെരിയാവുമല്ലേ ഡോക്ടർ” അക്കു ഫോണിലൂടെ ചോദിക്കുന്നത് ബാസിതിന്റെ ഉമ്മയും ഉപ്പയും അനിയത്തിയും കേൾക്കുന്നുണ്ടായിരുന്നു.\n“പേടിക്കണ്ട അക്കു. ഞാൻ പറഞ്ഞിരുന്നില്ലേ ഒരു ചാൻസ് മാത്രമാണ് ഇത്. നിങ്ങൾക്ക് ഭാഗ്യമുണ്ടെങ്കി ജുമി ഉണരുമ്പോൾ പഴയപോലെ ആയിട്ടുണ്ടാകും.,ഉണർത്താൻ ശ്രമിക്കരുത്. അവൾ തന്നെത്താൻ ഉണരണം”\nആ നിർദ്ദേശവും കേട്ട് അക്കു ഫോൺവെച്ചു.\nബെഡിൽ തളർന്നുകിടക്കുന്ന ജുമിയുടെ മുഖത്തേക്ക് നോക്കിയതും അക്കുവിന്റെ കണ്ണുനിറഞ്ഞു.\n“മോനെ അക്കു… തളരാതെ” ബാസിത്തിന്റെ ഉമ്മ അക്കുവിനെ സമാധാനിപ്പിച്ചു.\n“നിങ്ങളുടെ മകന്റെ പ്രവർത്തികാരണമാണ് ഇന്ന് എന്റെപെണ്ണിന് ഈ അവസ്ഥ. ദിവസങ്ങളായി ഇവളൊന്ന് ഉറങ്ങിയിട്ട്. നേരാവണ്ണം എന്തെങ്കിലും കഴിച്ച കാലം മറന്നിട്ടുണ്ടാകും. ആർക്കും ശല്യമില്ലാതെ പാറിപ്പറന്നുനടക്കുകയായിരുന്നു ഇവൾ. എല്ലാം ഒരുനിമിഷംകൊണ്ട് മാറിമറിഞ്ഞു. കണ്ടില്ലേ വെട്ടിയിട്ട വാഴപോലെ കിടക്കുന്നത്.\nകഴിഞ്ഞുപോയ കുറെ ദിവസങ്ങളായി ആരെയും കാണാൻ താല്പര്യം കാണിക്കാതെ, ആരോടും കൂടുതലൊന്നും സംസാരിക്കാതെ ഒറ്റൊക്കൊരു മുറിയിൽ കഴിച്ചുകൂട്ടുകയായിരുന്നു ഇവൾ.\nഅടുത്തറിയാവുന്നവർ ഒരുനോക്ക് കാണുമ്പോൾ കണ്ണുനിറയാതെ ഒരുതുള്ളി കണ്ണീരില്ലാതെ മടങ്ങിയിട്ടില്ല ഇന്നുവരെ.\n“കണ്ടിട്ട് സഹിക്കാൻ വയ്യാത്തതുകൊണ്ടാണ്, രക്ഷപ്പെടും എന്നൊരു വിശ്വാസം ഉള്ളതുകൊണ്ടാണ് ഡോക്ടർ പാഞ്ഞപ്രകാരം ഞാനിന്ന് ഇവളെയുംകൂട്ടി ഇങ്ങോട്ട് വന്നത്.\nഒരുപക്ഷെ ഈ മയക്കത്തിൽനിന്ന് ഇവൾ ഉണരുമ്പോൾ അവളിലെn പേടി മാറിയിട്ടുണ്ടാകും. പൂർണമായും പഴയപോലെ ആവില്ലെങ്കിലും മറ്റുള്ളവരെ കാണുമ്പോഴുള്ള, പുറത്തിറങ്ങുമ്പോഴുള്ള ഇവളുടെ പേടി മാറിക്കിട്ടും എന്നാണ് ഡോക്ടർ പറഞ്ഞത്. അങ്ങനെയെങ്കിലും സംഭവിച്ചാൽ മതിയായിരുന്നു. വയ്യ എനിക്ക് എന്റെ ജുമിയെ ഇങ്ങനെ കാണാൻ”\nഅക്കു ബാസിതിന്റെ കുടുംബത്തിനുമുന്നിൽ ഓരോന്നും പറഞ്ഞ് അവന്റെ കണ്ണുനിറഞ്ഞൊഴുകാൻ തുടങ്ങി.\n“തളരാതെ അക്കു. എല്ലാം അറിയുന്ന പടച്ചവൻ ഉണ്ട്. എല്ലാം ശെരിയാവും”\nബാസിത്തിന്റെ ഉപ്പ അക്കുവിനെ സമാധാനിപ്പിച്ചു.\nഅക്കു പിന്നീടൊന്നും പറയാൻ മനസ്സുകാണിച്ചില്ല. “അല്ലേൽത്തന്നെ ബാസിതിനെ നല്ലരീതിക്ക് വളർത്താത്ത വീട്ടുകാരോട് ഇതൊക്കെ പറഞ്ഞിട്ട് എന്ത്” എന്ന് അവനും ചിന്തിച്ചു.\nഅക്കുവിന്റെയും ജുമിയുടെയും അരികിൽനിന്ന് ബാസിതിന്റെ കുടുംബം പുറത്തേക്കിറങ്ങി.\nകണ്ണുകളച്ച് കിടക്കുന്ന ആ നിഷ്കളങ്കമായ, കുട്ടിത്തം തുളുമ്പുന്ന ജുമിയുടെ മുഖത്തുനോക്കി അക്കു ഒരുപാടുന്നേരം ഒരേ ഇരിപ്പിരുന്നു.\nജുമി പതിയെ കണ്ണുതുറക്കുന്നതുകണ്ട അക്കു അവളുടെ നെറ്റിയിൽ ഒന്ന് തലോടി.\nകണ്ണുതുറന്ന ജുമി മുന്നിലിരിക്കുന്ന അക്കുവിനെ കണ്ടതും ഒന്ന് പുഞ്ചിരിച്ചു.\nആ വിളിയും… ആ പുഞ്ചിരിയും കണ്ടപ്പോൾ അക്കുവിന്റെ മനസ്സുനിറഞ്ഞു.\nഒരുപാടുനാളുകൾക്ക് ശേഷമാണ് ജുമിയുടെ ആ പുഞ്ചിരി അക്കു കാണുന്നത്.\nക്ഷീണത്തോടെ ആണെങ്കിലും ജുമി ചുറ്റുമൊന്ന് നോക്കി.\n“പേടിക്കണ്ട പെണ്ണെ. നമുക്ക് വീട്ടിലേക്ക് പോകാം” ജുമിയുടെ നോട്ടം കണ്ടപ്പോൾ അക്കു അവളെ പിടിച്ചെഴുനേൽപ്പിച്ച് തട്ടമൊക്കെ നേരെയാക്കി അവളെയുംകൊണ്ട് റൂമിൽനിന്ന് പുറത്തേക്കിറങ്ങി.\nഹാളിലെ സോഫയിൽ ഇരിപ്പുണ്ടായിരുന്നു ബാസിതിന്റെ ഉപ്പയും ഉമ്മയും അനിയത്തിയും.\n“മോളെ…” ബാസിത്തിന്റ ഉമ്മ ജുമിയുടെ അരികിലേക്കെത്തി.\n“മോള് എന്റെ മകനോട് ക്ഷമിക്കണം. അവന് അറിയാതെ പറ്റിയതാണ്”\n“ഓ… സാരല്ല. ഞാൻ ക്ഷമിച്ചു. അറിയാതെ പറ്റിയതാണെന്ന് മാത്രം പറയരുത്. കരഞ്ഞുപറഞ്ഞിട്ടും കേൾക്കാതെയാ നിങ്ങളുടെ മകൻ…” ജുമിയുടെപുഞ്ചിരിമാഞ്ഞു. കണ്ണുകൾ നിറയാൻതുടങ്ങി.\nഅതുകണ്ടപ്പോൾ അക്കുവിന് കൂടുതൽ സമയം അവിടെനിന്നാൽ അപകടമാണ് എന്ന് തോന്നി\n“വാ ജുമീ… നമുക്ക് പോകാം”\nജുമിയുടെ കൈപിടിച്ച് പുറത്തേക്കിറങ്ങി.\n“ഇനി നമുക്ക് ബീച്ചിൽ പോയാലോ ജുമീ”\nഅവളൊന്ന് മൂളിക്കേട്ടപ്പോൾ അക്കുവിന് ഒരുപാട് സന്തോഷം തോന്നി.\nവണ്ടിയിൽ കയറിയ അവർ ബീച്ച്ലേക്ക് പുറപ്പെട്ടു.\nഎപ്പോഴും പറയുന്ന പോലെ പേടിയാണ് വീട്ടിൽ പോകാം എന്ന ജുമിയുടെ വാക്കുകൾ കേൾക്കാതെയായി.\nയാത്രയിലുടെനീളം പുറകിലേക്ക് മറയുന്ന കാഴ്ചകൾ കണ്ട് അവളേതോ ലോകത്തയിരുന്നു.\nപലപ്പോഴായി അക്കു പതിയെ അവളെ വിളിച്ചെങ്കിലും ജുമി അതൊനന്നും അറിയുന്നില്ലായിരുന്നു.\nബീച്ചില്ലെത്തി വണ്ടിനിർത്തി അക്കു അവളെ തട്ടിവിളിച്ചു.\n“ജുമീ… എന്താണ് നീയിങ്ങനെ ചിന്തിച്ചുകൂട്ടുന്നത്…?”\nചിന്തയിൽനിന്ന് ഞെട്ടിയുണർന്ന ജുമി\n“ഇല്ല… ഒന്നുല്ല” എന്നുപറഞ്ഞ് ജീപ്പിൽനിന്ന് ഇറങ്ങി.\nഅക്കുവിന്റെ കൈപിടിക്കാതെ അക്കുവിന് പുറകിലായി ജുമി അവന്റെയൊപ്പം കരയെ പുല്കുന്ന തിരമാലകൾ കാണാനായി നടന്നു.\nഅസ്‌തമിക്കാനൊരുങ്ങുന്ന സൂര്യനെനോക്കി ജുമി ഒരുപാടുനേരം ആ മണൽപരപ്പിൽ അക്കുവിന്റെ അരികിലായി ഇരുന്നു.\nവീശിയടിക്കുന്ന ഇളംകാറ്റിൽ എല്ലാംമറന്ന് അക്കു അവൾക്കരികിൽ ഇരിക്കുമ്പോഴാണ് ജുമിയുടെ ചോദ്യമെത്തിയത്.\n“ഇക്കാ… ഞാനൊരു കാര്യം ചോദിച്ചാൽ സത്യം പറയണം. എനിക്ക് സങ്കടമാകും എന്നുകരുതി സത്യം പറയാതിരിക്കരുത്”\n“എന്താ ജുമീ… നീ ചോദിക്ക്”\n“ആ ചോദിക്കാം..അതിനുമുൻപ് എനിക്ക് വാക്കുതരണം. കള്ളം പറയില്ല എന്ന്”\nഅതുകേട്ടപ്പോൾ അക്കുവിന് സംശയം തോന്നി.\n“പടച്ചവനാണെ, നീയാണെ സത്യം. ഞാൻ സത്യം പറയാം. നീ ചോദിക്ക് പെണ്ണെ”


Kohli surprised by DRS decision - Malayalam MyKhel\n» ഡിആര്‍സിനും വിശ്വാസതയില്ല!! ആ തീരുമാനം ഞെട്ടിച്ചെന്ന് കോലി, അത് ഔട്ടായിരുന്നെങ്കില് കളി മാറിയേനെ...\nPublished: Monday, March 11, 2019, 11:01 [IST]\nDRS തീരുമാനത്തില് നിരാശനാണെന്ന് വിരാട് കോലി | Oneindia Malayalam\nമൊഹാലി: ഓസ്‌ട്രേലിയക്കെതിരായ നാലാം ഏകദിനത്തിലേറ്റ തോല്‍വി ടീം ഇന്ത്യക്ക് അക്ഷരാര്‍ഥത്തില് ഷോക്കായിരുന്നു. അനായാസം ജയിക്കുമെന്ന് കരുതിയ മല്‍സരത്തിലാണ് വിരാട് കോലിയും സംഘവും അവിശ്വസനീയമാംവിധം പരാജയപ്പെട്ടത്. ആദ്യം ബാറ്റ് ചെയ്ത ഇന്ത്യ 358 റണ്‍സെന്ന വന് സ്‌കോറാണ് പടുത്തുയര്‍ത്തിയത്.\nവഴിമാറിയത് 12 വര്‍ഷം പഴക്കമുള്ള നാണക്കേടിന്റെ റെക്കോര്‍ഡ്!! അന്നും മൊഹാലി തന്നെ, ഇത്തവണ എതിരാളി മാറി\nമറുപടിയില് ഉജ്ജ്വല ബാറ്റിങിലൂടെ ഓസീസ് ഇന്ത്യയെ ഞെട്ടിക്കുകയായിരുന്നു. ഇതോടെ അഞ്ചു മല്‍സരങ്ങളുടെ പരമ്പരയില് ഓസ്‌ട്രേലിയ 2-2ന് ഒപ്പമെത്തുകയും ചെയ്തിരുന്നു. കളിയിലെ ഡിആര്‍എസ് തീരുമാനത്തില് നിരാശനാണെന്ന് ഇന്ത്യന് നായകന് വിരാട് കോലി പറഞ്ഞു. മല്‍സരശേഷം മാധ്യമങ്ങളോടു സംസാരിക്കുകയായിരുന്നു അദ്ദേഹം.\nഅംപയറുടെ തീരുമാനം പുനപ്പരിശോധിക്കുന്ന ഡിആര്‍എസ് സംവിധാനം ഇന്ത്യ ഉപയോഗിച്ചിരുന്നെങ്കിലും വിധി അനുകൂലമായിരുന്നില്ല. ഡിആര്‍എസിന്റെ സ്ഥിരതയില്ലായ്മയില് താന് അസംതൃപ്തനാണെന്ന് കോലി വ്യക്തമാക്കി.\nകളിയില് ഓസീസിന്റെ വിജയശില്‍പ്പിയാ. ആഷ്ടണ് ടേര്‍ണറിനെ ക്യാച്ച് ചെയ്തതാണ് ടിവി അംപയര് ഔട്ടല്ലെന്നു വിധിച്ചത്. ഇത് തങ്ങള്‍ക്ക് അനുകൂലമായിരുന്നെങ്കില് ഒരുപക്ഷെ ഇന്ത്യക്കു ജയിക്കാമായിരുന്നെന്നും കോലി കണക്കുകൂട്ടുന്നു.\nസംഭവം 44ാം ഓവറില്\nഓസീസ് ഇന്നിങ്‌സിലെ 44ാം ഓവറിലായിരുന്നു വിവാദത്തിന് ആസ്പദമായ സംഭവം. 41 റണ്‍സെടുത്ത ടേര്‍ണറെ യുസ്‌വേന്ദ്ര ചഹലിന്റെ ബൗളിങില് വിക്കറ്റ് കീപ്പര് റിഷഭ് പന്ത് ക്യാച്ച് ചെയ്തു. അംപയര് ഇത് ഔട്ട് നല്‍കിയില്ല. എന്നാല് പന്ത് ബാറ്റില് തട്ടിയെന്ന് റിഷഭ് പന്ത് സംശയമുന്നയിച്ചതോടെ ഇന്ത്യ ഡിആര്‍എസ് വിളിക്കുകയായിരുന്നു. പക്ഷെ ടിവി അംപയറും ഇത് നോട്ടൗട്ട് വിധിച്ചതോടെ ഇന്ത്യ നിരാശരായി.\nടിവി അംപയര് ഔട്ട് നല്‍കാതിരുന്നത് ഞങ്ങളെയെല്ലാം ശരിക്കും അദ്ഭുതപ്പെടുത്തി. ഉറപ്പായിട്ടും അത് ഔട്ട് ലഭിക്കേണ്ടതായിരുന്നു. ഡിആര്‍എസ് തീരുമാനം പല കളികളിലും പിഴയ്ക്കുന്നതായി കണ്ടിട്ടുണ്ട്. ഡിആര്‍എസിന് സ്ഥിരത നിലനിര്‍ത്താനാവുന്നില്ല. കളിയിലെ വഴിത്തിരിവും ടിവി അംപയറുടെ ഈ തീരുമാനമാണെന്നും കോലി ചൂണ്ടിക്കാട്ടി.\nപന്ത് ബാറ്റില് തട്ടിയില്ലെന്ന് ടേര്‍ണര്\nടിവി അംപയറുടെ തീരുമാനം തന്നെയായിരുന്നു ശരിയെന്ന് മല്‍സരശേഷം ഓസീസിന്റെ വിജയശില്‍പ്പിയായ ടേര്‍ണര് മാധ്യമങ്ങളോടു പറഞ്ഞു. കളിയില് 43 പന്തില് ആറു സിക്‌സറും അഞ്ചു ബൗണ്ടറികളുമടക്കം പുറത്താവാതെ 84 റണ്‍സാണ് താരം വാരിക്കൂട്ടിയത്.\nമല്‍സരത്തില് താന് ഔട്ടാവേണ്ടിയിരുന്ന ചില സന്ദര്‍ഭങ്ങളുണ്ടായിരുന്നു.\nഎന്നാല് ഡിആര്‍എസ് തീരുമാനം ശരി തന്നെയാണ്. പന്ത് ബാറ്റില് തട്ടിയിരുന്നില്ല. ഇന്ത്യ ഡിആര്‍എസ് വിളിച്ചപ്പോള് ശരിക്കും ഹൃദയമിടിപ്പ് കൂടിയിരുന്നു. അത് ഔട്ടല്ലെന്ന ടിവി അംപയറുടെ തീരുമാനം വളരെ ശരിയായിരുന്നുവെന്നും ടേര്‍ണര് കൂട്ടിച്ചേര്‍ത്തു.\n45 min ago Bundesliga: ഗോള് വര്‍ഷിച്ച് ഡോട്മുണ്ടും ബയേണും, സാഞ്ചോയ്ക്കു കന്നി ഹാട്രിക്ക്... റെക്കോര്‍ഡ്\n48 min ago കാത്തിരിപ്പ് അവസാനിച്ചു, ലാ ലിഗ മത്സരങ്ങള് ജൂണ് 11 മുതല് — പ്രധാന പോരാട്ടങ്ങള് ഇങ്ങനെ\nRead more about: virat kohli india drs odi വിരാട് കോലി ഇന്ത്യ ഡിആര്‍എസ് ഏകദിനം\nStory first published: Monday, March 11, 2019, 11:01 [IST]


പ്രതിയെ എത്തിച്ച് തെളിവെടുത്തു. കൃത്യം നടത്തിയത് വിശദീകരിച്ച് പ്രതി\nHomePALAപ്രതിയെ എത്തിച്ച് തെളിവെടുത്തു. കൃത്യം നടത്തിയത് വിശദീകരിച്ച് പ്രതി\nപാലാ സെൻറ് തോമസ് കോളേജിൽ ഇതിൽ സഹപാഠിയായ വിദ്യാർത്ഥിയെ കൊലപ്പെടുത്തിയ സംഭവത്തിൽ പ്രതി അഭിഷേക് ബൈജുവിനെ സംഭവ സ്ഥലത്തെത്തിച്ച് തെളിവെടുത്തു. രണ്ടരയോടെയാണ് തെളിവെടുപ്പ് നടപടികൾ നടന്നത്. പാലാ ഡിവൈഎസ്പി ഓഫീസിൽ നിന്നാണ് പ്രതിയെ തെളിവെടുപ്പിനായി കോളേജ് ക്യാമ്പസിൽ എത്തിച്ചത്.\n.കൊലപാതകം നടത്തിയ രീതി പ്രതിയെ കൊണ്ട് പോലീസ് പുനരാവിഷ്കരിച്ചു. എസ് കെ പി തോംസൺ നിതിനയുടെ ഭാഗം അഭിനയിച്ചു. പരീക്ഷയിൽ നിന്നും നേരത്തെ പുറത്തിറങ്ങിയ അഭിഷേക് സിമൻറ് ബെഞ്ചിൽ നിതിനയെ കാത്തിരുന്നത് അഭിഷേക് കാണിച്ചുകൊടുത്തു.\nമൊബൈൽ ഫോണിൽ സംസാരിച്ച എത്തിയ നിതിനയോട് അഭിഷേക് സംസാരിക്കുന്നതും കഴുത്തിനു പിടിച്ചു നിതിനയെ കൊലപ്പെടുത്തിയ രീതിയും അഭിഷേക് എസ് എച്ച് യോട് വിശദീകരിച്ചു.\n.കൊലപാതകത്തിന് ശേഷം സമീപത്തെ ബെഞ്ചിൽ പോയി അഭിഷേക് ഇരുന്നതും അഭിനയിച്ചു കാണിച്ചു. വേഗത്തിൽ തെളിവെടുപ്പ് പൂർത്തിയാക്കി പോലീസ് പ്രതിയെ തിരികെ കൊണ്ടുപോയി. മാധ്യമങ്ങളുടെ വലിയ നിരയും തെളിവെടുപ്പ് ചിത്രികരിക്കാനായി സ്ഥലത്തെത്തിയിരുന്നു.


അക്ഷര ഹാസന്‍റെ സ്വകാര്യ ചിത്രങ്ങള് ലീക്കായി | USA Malayalam News Paper\nഅക്ഷര ഹാസന്‍റെ സ്വകാര്യ ചിത്രങ്ങള് ലീക്കായി\nStory Dated: Tuesday, November 06, 2018 11:15 hrs UTC\nകഴിഞ്ഞ ദിവസമാണ് ഉലകനായകന് കമല്‍ഹാസന്‍റെ മകളും നടിയുമായ അക്ഷര ഹാസന്‍റെ സ്വകാര്യ ചിത്രങ്ങള് സോഷ്യല് മീഡിയയിലടക്കം പ്രചരിച്ചത്. അടിവസ്ത്രങ്ങള് അണിഞ്ഞുള്ള അക്ഷരയുടെ ചിത്രങ്ങള് ഏത് വിധത്തിലാണ് പുറത്തുവന്നതെന്ന കാര്യത്തില് ഇനിയും സ്ഥിരീകരണമായിട്ടില്ല. എന്നാല് ഫോണ് ഹാക്ക് ചെയ്ത് ചിത്രങ്ങള് ചോര്‍ന്നതാണെന്ന തരത്തിലുള്ള റിപ്പോര്‍ട്ടുകളാണ് ഇപ്പോള് പുറത്തുവരുന്നത്.\nനേരത്തെ ഏമി ജാക്സന്‍റെ ചിത്രങ്ങളും ഇത്തരത്തില് പ്രചരിച്ചിട്ടുണ്ട്. അന്ന് താരം പരാതിപെട്ടതോടെയാണ് ഹാക്കര്‍മാരിലേക്ക് സംശയം നീണ്ടത്. സമാനമാണ് അക്ഷരയുടെ അവസ്ഥയെന്നാണ് റിപ്പോര്‍ട്ടുകള് വ്യക്തമാക്കുന്നത്.\nഏമി ജാക്സനെപോലെ പരാതി നല്‍കാന് അക്ഷര ഇനിയും തയ്യാറായിട്ടില്ല. അക്ഷര പരാതി പെട്ടാല് മാത്രമേ ഫോണ് ഹാക്ക് ചെയ്തതാണോയെന്ന കണ്ടുപിടിക്കാന് പറ്റുവെന്നാണ് പൊലീസ് വൃത്തങ്ങള് പറയുന്നത്. ബിക്കിനിയില് ഫോട്ടോഷൂട്ട് നടത്തിയിട്ടുളള അക്ഷര ചോര്‍ന്ന ചിത്രങ്ങള്‍ക്ക് വലിയ പ്രാധാന്യം കല്‍പ്പിക്കുന്ന വ്യക്തിയല്ലെന്നാണ് ആരാധകരുടെ പക്ഷം. ഷമിതാഭ് എന്ന ചിത്രത്തിലൂടെ വെള്ളിത്തിരയിലെത്തിയ അക്ഷര അജിത്ത് ചിത്രം വിവേകത്തിലാണ് അവസാനമായി അഭിനയിച്ചത്.


മൊസാംബിക്കിലെ ചുഴലിദുരന്തം മുസ്ലീം സഹോദരങ്ങള്‍ക്ക് അഭയമായി കത്തോലിക്കാ പള്ളികള് – JEEVANAADAM official newspaper of Roman catholics (latin rite) of Kerala, owned by KRLCBC\nപേംബാ: ആറാഴ്ചയ്ക്കിടെ രണ്ട് ചുഴലികൊടുങ്കാറ്റുകള് കനത്ത നാശം വിതച്ച മൊസാംബിക്കില് വീടുകള് നഷ്ടപ്പെട്ട ആയിരകണക്കിന് ആളുകള്‍ക്ക് അടിയന്തര സഹായമെത്തിക്കാന് കത്തോലിക്കാ സഭയും രാജ്യാന്തര സന്നദ്ധസംഘടനകളും മുന്‍കൈ എടുക്കുമ്പോള് രാജ്യത്തെ വടക്കുകിഴക്കന് തീരത്തെ പേംബായിലെ മരിയ ഓക്‌സിലാദോര പള്ളി ആ പ്രദേശത്തെ മുസ്‌ലിം സഹോദരങ്ങള്‍ക്ക് അഭയകേന്ദ്രമായി.\nമൊസാംബിക്കിന്റെ വടക്കേ അറ്റത്ത് കാബോ ദെല്‍ഗാദോ മേഖലയില് കനത്ത കെടുതികള്‍ക്ക് ഇടയാക്കിയ കെന്നത്ത് ചുഴലിക്കാറ്റിന്റെ ആഘാതം ഏറ്റവും കൂടുതല് അനുഭവിക്കുന്നത് അവിടത്തെ മുസ്‌ലിം ഭൂരിപക്ഷ സമൂഹമാണ്. ‘മനുഷ്യജീവനാണ് ഞങ്ങള് ഏറ്റവും വിലമതിക്കുന്നത്. ആരുടെയും മതമെന്തെന്ന് ഞങ്ങള് ചോദിക്കാറില്ല,’ പേമാരിയിലും വെള്ളപ്പൊക്കത്തിലും വീടുകള് നഷ്ടപ്പെട്ടവര്‍ക്ക് പള്ളിയില് ഇടം നല്‍കിയ ഫാ. റിക്കാര്‍ഡോ ഫിലിപെ റോസ മാര്‍ക്വെസ് പറഞ്ഞു.\nമാര്‍ച്ചില് ഇദായ് ചുഴലിക്കാറ്റില് തെക്കന് മൊസാംബിക്കില് 900 പേര് കൊല്ലപ്പെട്ടിരുന്നു. ഏപ്രില് 25ന് വടക്കുകിഴക്കന് മേഖലയില് കനത്ത നാശനഷ്ടങ്ങള്‍ക്കിടയാക്കിയ കെന്നത്ത് ചുഴലിക്കാറ്റില് മരണസംഖ്യ 38 ആണ്. 35,000 വീടുകള് തകര്‍ന്നു. കെന്നത്ത് ചുഴലിക്കാറ്റിന്റെ കെടുതികള് അനുഭവിക്കുന്ന 168,000 ആളുകള്‍ക്ക് അടിയന്തരമായി രാജ്യാന്തര സഹായം ആവശ്യമുണ്ടെന്ന് കാത്തലിക് റിലീഫ് സര്‍വീസസ് അറിയിച്ചു. ആഫ്രിക്കയിലെ ഏറ്റവും ദരിദ്ര രാജ്യങ്ങളിലൊന്നായ മൊസാംബിക്കിലെ ജനങ്ങളില് 65 ശതമാനവും ദാരിദ്ര്യരേഖയ്ക്കു താഴെയാണ്. ഭക്ഷ്യക്ഷാമവും കുടിനീര് ക്ഷാമവും നേരിടുന്ന മേഖലയില് കോളറ, ടൈഫോയ്ഡ്, മലേറിയ തുടങ്ങിയ പകര്‍ച്ചവ്യാധികളും വലിയ ആശങ്ക ഉയര്‍ത്തുന്നതായി യുഎന്, കാരിത്താസ് സംഘടനാ പ്രവര്‍ത്തകര് പറയുന്നു.\nഇദായ് ചുഴലിക്കാറ്റ് മധ്യ മൊസാംബിക്കില് ബേയിരയില് കൊടിയ നാശനഷ്ടം വരുത്തി കടന്നുപോയിട്ട് ആറാഴ്ച തികയും മുന്‍പാണ് കെന്നത്ത് ചുഴലി വരുന്നത്. ബേയിര തുറമുഖ നഗരത്തെ പാടെ നശിപ്പിച്ച ഇദായ് ചുഴലിക്കാറ്റ് കരയിലേക്കു കയറി സിംബാബ്‌വേ, മലാവി എന്നിവിടങ്ങളിലായി 700 പേരുടെ മരണത്തിന് ഇടയാക്കി. ചുഴലിക്കാറ്റും കനത്ത വെള്ളപ്പൊക്കവും 20 ലക്ഷം ആളുകളെയാണ് ബാധിച്ചത്. മഴക്കാലം കഴിയാറായപ്പോഴാണ് ചുഴലികൊടുങ്കാറ്റ് കനത്ത മഴയുമായി എത്തിയത്. നദികള് നിറഞ്ഞുകവിഞ്ഞൊഴുകുമ്പോഴാണ് കനത്ത മഴയില് വീണ്ടും ജലനിരപ്പ് ഉയര്‍ന്നത്. വെള്ളപ്പൊക്കത്തില് നൂറുകണക്കിന് ഗ്രാമങ്ങളില് വീടുകളും കൃഷിയിടങ്ങളും ഒലിച്ചുപോയി.\nഇസ്‌ലാമിക തീവ്രവാദികള് അടുത്ത കാലത്ത് നിരവധി ക്രൈസ്തവരെ വധിച്ച മേഖല അതിരിടുന്നതാണ് കാബോ ദെല്‍ഗാദോ പ്രവിശ്യ.\nസുവിശേഷം മറ്റുള്ളവര്‍ക്ക് പകര്‍ന്നുകൊടുക്കുക എന്നത് ജ്ഞാനസ്‌നാനം സ്വീകരിച്ച ഏതൊരു വ്യക്തിയുടെയും കടമയാണ്. തന്റെ ഈ കടമയെക്കുറിച്ച് ഉത്തമബോധ്യമുണ്ടായിരുന്ന ഒരു സ്ത്രീയായിരുന്നു മിസിസ് മാര്‍ഗരറ്റ്. പക്ഷേ, ചെറുപ്പത്തില് തന്നെ


വായനശാല: ഒരു കുബൂസുതീറ്റക്കാരന്‍റെ പാചകം\nഒരു കുബൂസുതീറ്റക്കാരന്‍റെ പാചകം\nഏകനാവുക, കുബൂസുതീറ്റക്കാരനാവുക, കയ്യില് കുക്കിങ്ങിനു വേണ്ട അത്യാവശ്യം ഉപകരണങ്ങള് ഒന്നും സൂക്ഷിക്കാതിരിക്കുക അതിലേറേ കുക്കിങ്ങിനോട് വല്യേ അഭിനിവേശമൊന്നും ഇല്യാത്തവനും ആവുക. അങ്ങനെ ഉള്ളവര്‍ക്കുള്ള ഉപായം ആണ് ഇത്:\nഇന്ന് വാങ്ങീത് വെള്ളപ്പയര്. എന്ത് ചെയ്യും അതിനെക്കൊണ്ട് എന്ന് ഒരു എത്തും പിടീം ഇല്യാ. പിന്നെ എന്ത് പ്ലാന് ചെയ്താലും ചെയ്ത് തുടങ്ങുമ്പോ ഒന്ന് തുടങ്ങിയാല് തുടങ്ങ്യേ പ്ലാന് മാറി മറ്റൊന്നാവുക അവസാനം തുടങ്ങീത് എന്താ അവസാനിപ്പിച്ചതെന്താ എന്നൊക്കെ ഉള്ള അവസ്ഥകളിലൂടെ കടന്നുപോകുന്നവനായതുകൊണ്ട് ഞാന് അധികം പ്ലാന് ചെയ്യാനൊന്നും പോയീല്യ.\nപയറെടുത്ത് വെള്ളത്തിലിട്ട് കുതര്‍പ്പിച്ചു. എന്നിട്ടവനെ കുക്കറില് കയറ്റി കൂകിപ്പിച്ചു ഒരു പത്ത് പതിനഞ്ച് തവണ അവന് കൂകിയപ്പോ ഓഫ്ഫ് ആക്കി കുക്കര്. കുക്കറില് കയറ്റിയപ്പോ വെറും പച്ചവെള്ളം മാത്രം. നോ മസാല ഓര് എനി അദര് തിങ്ങ്സ്. അല്ലെങ്കില് ആ കുക്കര് കഴുകാന് എനിക്ക് ആരെ കിട്ടും ഇവിടെ? സംഗതി നല്ലപോലെ വെന്തു എന്ന് തീര്‍ച്ച ആയപ്പോ വേണ്ട ഉപ്പും കുരുമുളകുപൊടിയും ഇട്ടു. കൂട്ടത്തില് ലേശം ചിക്കന് മസാലയും. നോട്ട്-നോ ചിക്കന്, ഓണ്ലി മസാല. ഓണ്‍ലി വെജ്.\nമുകളില് പറഞ്ഞ മിശ്രിതം നല്ലപോലെ വെന്തപ്പോ കുറച്ച് നാളികേരപ്പാല് ഒഴിച്ചു വേവിച്ചു. എന്നിട്ട് പയര് നല്ലോം ഉടച്ചു. അപ്പോ എന്തോ ഒരു ജാതി ലാവ, പോലത്തെ സംഗതി കിട്ടി.\nഅത് മതി ഒരു കുബൂസ് കഴിക്കാന് എന്ന് ഈയുള്ളവന് സാക്ഷ്യപ്പെടുത്തുന്നു. വേണമെങ്കില് അല്‍പ്പം ലബാന്, അല്‍പ്പം തൈര് എന്നിവ കൂടെ ചേര്‍ക്കാം. എന്നാല് ബാക്കി വരുന്ന മിശ്രിതത്തെ നക്കി കുടിയ്ക്കുകയും ചെയ്യാം എന്ന് കൂടെ സാക്ഷ്യപ്പെടുത്തുന്നു.\nആരോടും പരീക്ഷിക്കാന് ഞാന് ആവശ്യപ്പെടുന്നില്യാ. എന്‍റെ സങ്കടം പറഞ്ഞതാ..\nപോസ്റ്റ് ചെയ്തത് SunilKumar Muthukurussi at 2:31 PM\nLabels: പലവക, വെറുതെ\nഇങ്ങിനെയും കറി വെക്കാല്ലേ...


രണ്ടാംവരവ‌്:- മണി മുഴങ്ങുന്നത‌് ആർക്കുവേണ്ടി? | Articles | Deshabhimani | Tuesday Jun 25, 2019\nപി വി തോമസ‌്Updated: Tuesday Jun 25, 2019\nജനാധിപത്യത്തിൽ ഭരണമാറ്റവും ഭരണത്തുടർച്ചയും സ്വാഭാവികമാണ‌്. പക്ഷേ, ഇത‌് ആദ്യമായിട്ടാണ‌് ഒരു കോൺഗ്രസിതര ഗവൺമെന്റ‌് ഭരണത്തുടർച്ചയോടെ അധികാരത്തിൽ തിരിച്ചെത്തുന്നത‌്. അതും ആദ്യത്തെ (2014) കേവല ഭൂരിപക്ഷത്തിൽനിന്ന‌് (282) കൂടുതൽ സീറ്റുകളോടെ (303). ബിജെപിയുടെയും മോഡിയുടെയും ഈ വിജയം ഒരുപക്ഷേ ഇന്ത്യൻ ജനാധിപത്യത്തിലെ നിർണായകമായ വഴിത്തിരിവ‌് ആയിരിക്കാം. വ്യക്തികേന്ദ്രീകൃതമായ ഈ ഭരണത്തുടർച്ചയ‌്ക്ക‌് ഏകാധിപത്യപ്രവണതകൾ ഏറെ ഉണ്ടെങ്കിൽ അത‌് പഠനാർഹമാണ‌്. പ്രത്യേകിച്ച‌് ഭാവി തെരഞ്ഞെടുപ്പുകളുടെയോ അല്ലെങ്കിൽ ചില രാഷ്ട്രീയ നിരീക്ഷകർ വിഭാവനംചെയ്യുന്നതുപോലെ ഭാവിതെരഞ്ഞെടുപ്പുകളുടെ അഭാവത്തിലോ അല്ലെങ്കിൽ അവയുടെയൊക്കെ നിരർഥകതയുടെയോ പശ്ചാത്തലത്തിൽ. ഏതായാലും ഇവിടെ എന്തിന്റെയൊക്കെയോ ആരുടെയൊക്കെയോ മണിമുഴങ്ങുന്നുണ്ട്. എല്ലാവരുടെ പുരോഗതിയുടെയും വിശ്വാസത്തിന്റെയും ആണോ? എല്ലാവരുടെയും പുരോഗതി ആദ്യഭരണത്തിൽ കണ്ടതാണ്. എല്ലാവരുടെയും വിശ്വാസവും കണ്ടതാണ്. മരണമണി മുഴങ്ങുന്നത് മതേതര ജനാധിപത്യ വിശ്വാസമൂല്യങ്ങളുടേതോ അതോ ഭരണഘടനയുടേത‌് തന്നെയോ? ആരെയും അത്ഭുതസ്‌തബ്‌ധരാക്കുന്ന ആ മാന്ത്രികവിജയത്തിന്റെ കാരണം എന്താണ്? സന്ദേശം എന്താണ്? പുൽവാമയും ബാലാകോട്ടും നൽകുന്ന ജനസമ്മതി അപകടകരമാണ്. പുൽവാമ സുരക്ഷാവീഴ്ച ആയിരുന്നെങ്കിൽ ബാലാകോട്ട് ആണവസാഹസികതയായിരുന്നു, 130 കോടി ജനങ്ങളുടെ ജീവിതം പണയംവച്ച‌്. തീവ്ര ഹിന്ദുത്വവാദവും (മലേഗാവ‌്, സംഝോത എക‌്സ‌്പ്രസ് സ‌്ഫോടനങ്ങൾ) ഇന്ത്യൻ സൈനികരുടെ കർമധീരതയും ആയുധമാക്കിയുള്ള തെരഞ്ഞെടുപ്പ് പ്രചാരണമാണ് ഈ വിജയത്തിന് പിന്നിലുള്ളതെങ്കിൽ അത് തികച്ചും തെറ്റാണ്.\nഭരണഘടനയെ നമിച്ചുകൊണ്ടും എല്ലാവരുടെ പുരോഗതിക്കും വിശ്വാസത്തിനുംവേണ്ടി ദൃഢപ്രതിജ്ഞ എടുത്തുകൊണ്ടുമാണ് മോഡി ഭരണം ഏറ്റെടുത്തത്. പ്രതിപക്ഷത്തിന്റെ സംഖ്യ അല്ല അവരുടെ വാക്കുകളാണ് പ്രധാനപ്പെട്ടതെന്ന് അദ്ദേഹം ആ ദിവസത്തിലെ ലോക‌്സഭാ പ്രസംഗത്തിൽ പറയുകയുണ്ടായി. ഒപ്പം മാധ്യമങ്ങളുടെ ഇടപെടലും സ്വാഗതംചെയ‌്തു. അദ്ദേഹം പറഞ്ഞ കാര്യങ്ങൾ നടപ്പാക്കുമോ? കഴിഞ്ഞ സർക്കാരിന്റെ അനുഭവം വച്ച് നോക്കുമ്പോൾ ആശങ്കയുണ്ട്. എല്ലാവരുടെയും പുരോഗതിയും വിശ്വാസവും ഉറപ്പു വരുത്താൻ മോഡിക്ക് സാധിക്കുമോ? അത് മത ‐ചങ്ങാത്ത മുതലാളിത്തത്തിലധിഷ‌്ഠിതം ആയിരിക്കരുത്.\nമോഡിയുടെ രണ്ടാംവരവിന‌് പലകാരണങ്ങൾ ഉണ്ട‌്. മതധ്രുവീകരണം അതിലൊന്നാണ‌്. മോഡിയുടെയും അമിത‌് ഷായുടെയും തെരഞ്ഞെടുപ്പ‌് പ്രചാരണായുധങ്ങളിൽ പ്രധാനമായിരുന്നു അത‌്. തീവ്രദേശീയത, പാകിസ്ഥാൻ വിരുദ്ധത (മുസ്ലിം എന്ന് വായിക്കുക) എല്ലാം അക്കമിട്ട് നിരത്താം. തെരഞ്ഞെടുപ്പിൽ വികസനം ഒരിക്കലും മോഡിയുടെ മുദ്രാവാക്യം ആയിരുന്നില്ല. കാരണം കാര്യമായി ഒന്നും ഉയർത്തിക്കാണിക്കാൻ ഉണ്ടായിരുന്നില്ല. തൊഴിൽരാഹിത്യവും കാർഷിക മേഖലയിലെ പരാധീനതകളും സാമ്പത്തികമേഖലയിലെ മന്ദതയും ഒന്നും മോഡി ഗവൺമെന്റിന് വോട്ടുനൽകുമായിരുന്നില്ല. പക്ഷേ, കപട ദേശീയതയും പുൽവാമയും ബാലാകോട്ടും മതവികാരവും മോഡി ആവുന്നത്ര ഉപയോഗിച്ചു. ഛിന്നഭിന്നവും ദുർബലവുമായ പ്രതിപക്ഷത്തിന് സാമ്പത്തികവും കാർഷികമേഖല സംബന്ധവുമായ പരാജയവും തൊഴിൽരാഹിത്യവും ഒന്നും ഉപയോഗപ്പെടുത്താൻ സാധിച്ചില്ല. രാഹുൽ ഗാന്ധി പരാജയപ്പെട്ട നേതാവായി. മമത ബാനർജിയും മായാവതിയും ചന്ദ്രബാബു നായിഡുവും കഴിവില്ലാത്ത നേതാക്കന്മാരായി. എല്ലാവർക്കും പ്രധാനമന്ത്രി ആകണം. ജനങ്ങൾ ഇത് തിരിച്ചറിഞ്ഞതായിരുന്നു മോഡിയുടെ വിജയം.\nഈ തെരഞ്ഞെടുപ്പും അതിന്റെ പ്രചാരണത്തിന്റെ സന്ദേശവും വിധിയും വെളിപ്പെടുത്തുന്നത് ഇന്ത്യൻ ജനാധിപത്യത്തിലെ ചില ഗൗരവമേറിയ വശങ്ങൾ ആണ്. ഇങ്ങനെ തെരഞ്ഞെടുപ്പുകൾ ജയിക്കാമെങ്കിൽ ഇനി തെരഞ്ഞെടുപ്പുകൾക്ക് പ്രസക്തിയില്ല. ജനങ്ങളുടെ പ്രശ്നങ്ങൾക്ക് പ്രസക്തിയില്ല. മോഡിയുടെ തീവ്രഹിന്ദുത്വ ദേശീയതയോടും രാജ്യദ്രോഹത്തോടും ദേശഭക്തിയോടും ലിബറലിസത്തോടും മതേതരത്വത്തോടുമുള്ള സമീപനം ജനാധിപത്യമര്യാദകൾക്ക് ചേർന്നതല്ല. എന്നിട്ടും മോഡിയെ ജനം തെരഞ്ഞെടുത്തെങ്കിൽ അത് ഇവയ‌്ക്കുള്ള അംഗീകാരമല്ല. അങ്ങനെ കരുതി ഭരിക്കരുത്. കാരണം വോട്ടുചെയ്യുന്നവരെല്ലാം അമർത്യ സെന്നിന്റെയോ രഘുറാം രാജന്റെയോ ഒന്നും രാഷ്ട്രീയ‐ചരിത്ര‐സാമ്പത്തികവിജ്ഞാനം ഉള്ളവരല്ല. അങ്ങനെയാകണമെന്ന് ശഠിക്കുകയും അരുത്. അവരുടെ വീക്ഷണവും രാഷ്ട്രീയനിലപാടും വ്യത്യസ‌്തവും പരിമിതവും ആയിരിക്കാം. അവർ ഫാസിസം എന്ന വാക്ക് കേട്ടിട്ടുണ്ടാകുകയില്ല. കാരണം നാളത്തെ കഞ്ഞിക്കുള്ള അരി ആണ് അവരുടെ പ്രധാന പ്രശ്നം. നാഥുറാം ഗോഡ‌്സെയോ പ്രഗ്യാസിങ്ങോ അവർക്ക‌് വിഷയം ആയേക്കുകയില്ല. മലേഗാവ‌് സ‌്ഫോടനക്കേസിൽ പ്രതിയായ പ്രഗ്യാസിങ്ങിനെ ഭോപാലിൽ അതുകൊണ്ടാണ‌് അവർ തെരഞ്ഞെടുത്തത‌്.\nമതേതര ദേശീയകക്ഷി എന്ന നിലയിൽ കോൺഗ്രസ‌് പരാജയപ്പെട്ടിരിക്കുന്നു\nഇന്ത്യ മാറുകയാണ്. കാലം മാറുകയാണ്. രാഷ്ട്രീയവും രാജ്യനീതിയും മാറുകയാണ്. അല്ലെങ്കിൽ അത‌് മാറി എന്നുതന്നെ പറയാം. ഇന്ത്യ ഇപ്പോൾ വസ‌്തുതാപരമായി ഒരു ഹിന്ദുരാഷ്ട്രം ആണ്. ഭരണഘടന വെറും ഒരു കടലാസുകെട്ടായി മാറിയിരിക്കുന്നു. അതിനെയാണ‌് മോഡി പൂജിച്ചത്. മതേതരത്വം വെറും പൊള്ളയായ ഒരു വാക്കായി മാറിയിരിക്കുന്നു. ഇതൊന്നും ശരിയല്ലെങ്കിൽ മോഡി അത് ഭരിച്ച് തെളിയിക്കണം. അദ്ദേഹത്തിന്റെ ഭരണത്തിന്റെ ആദ്യപാദത്തിൽ ഭരണഘടനയും ഭരണഘടനാസ്ഥാപനങ്ങളും ചവിട്ടിമെതിക്കപ്പെടുന്ന കാഴ്ചയാണ് കണ്ടത്. എന്നിട്ടും അദ്ദേഹത്തെ എന്തുകൊണ്ട് സമ്മതിദായകർ തെരഞ്ഞെടുത്തു എന്ന‌് ചോദിച്ചാൽ ആ ചോദ്യം വളരെ പ്രസക്തമാണ്.\nഒരു മതേതര ദേശീയകക്ഷി എന്ന നിലയിൽ കോൺഗ്രസ‌് പരാജയപ്പെട്ടിരിക്കുന്നു. അതിന്റെ ആശയവും നേതൃത്വവും അമ്പേ പരാജയപ്പെട്ടിരിക്കുന്നു. അതുമാത്രമാണ‌് മോഡിയുടെയും അമിത് ഷായുടെയും വിജയം. ബിജെപി എന്ന വാക്ക് ഇവിടെ ഉപയോഗിക്കാത്തതിന്റെ കാരണം ഇവർക്കപ്പുറം അങ്ങനെ ഒരു പാർടി ഇല്ല. അതാണ് ഇന്ന് ഇന്ത്യൻ ജനാധിപത്യത്തിന്റെ പരാജയവും.\nകോൺഗ്രസ് സ്ഥാനമോഹികളായ ഒരുകൂട്ടം നേതാക്കന്മാരുടെ അഭയാർഥിത്താവളമായി അധഃപതിച്ചിരിക്കുന്നു. മതേതര‐ ജനാധിപത്യമൂല്യങ്ങൾ അന്യംനിന്നുപോയിരിക്കുന്നു. അല്ലെങ്കിൽ തെരഞ്ഞെടുപ്പുകാലത്ത് പൊടിതട്ടിയെടുക്കുന്ന തിരുശേഷിപ്പുകളായി അവ മാറിയിരിക്കുന്നു. ഈ പാർടിയുടെ ഭാവി പരിതാപകരമാണ‌്. അല്ലെങ്കിൽ അത് ഒന്നായി ആദർശപരമായി ഉയിർത്തെഴുന്നേൽക്കണം. അത‌് ബുദ്ധിമുട്ടാണ്.\nഅടുത്തത് പ്രാദേശിക പ്രതിപക്ഷകക്ഷികളാണ്. ബംഗാളിൽ തൃണമൂൽ കോൺഗ്രസ് തകരുകയാണ്. 2022ലെ നിയമസഭാ തെരഞ്ഞെടുപ്പിൽ അത് പൂർത്തിയാകും. ഉത്തർപ്രദേശിൽ മഹാസഖ്യം (എസ‌്പി‐ ബിഎസ‌്പി) തകർന്നു. ആന്ധ്രപ്രദേശിൽ തെലുങ്ക‌് ദേശം പാർടിയും തകർന്നു. തെലങ്കാനയിൽ തെലങ്കാന രാഷ്ട്രസമിതിയും തകർച്ചയുടെ വക്കിലാണ്. ഒഡിഷയിൽ ബിജു ജനതാദൾ സംസ്ഥാനത്ത‌് അധികാരം നിലനിർത്തിയെങ്കിലും പ്രതിസന്ധിയിലാണ്. തമിഴ്നാട്ടിൽ ഡിഎംകെ മാത്രമാണ് പ്രതിപക്ഷത്തിന്റെ പ്രതീക്ഷ. കർണാടകത്തിൽ കോൺഗ്രസ്‐ജെഡി (എസ‌്) ഗവൺമെന്റ് എപ്പോൾ വേണമെങ്കിലും നിലംപൊത്താം. മഹാരാഷ്ട്രയിൽ ബിജെപി ശക്തമാണ്. കോൺഗ്രസ് അടുത്തിടെ തിരിച്ചുപിടിച്ച മധ്യപ്രദേശും രാജസ്ഥാനും ഛത്തീസ‌്ഗഢും ലോക‌്സഭാ തെരഞ്ഞെടുപ്പിൽ മോഡി തിരിച്ചുപിടിച്ചു.\nസാമ്പത്തികപുരോഗതി ഒരു രാഷ്ട്രത്തിന്റെ ഭാവിയുടെ ആധാരശിലയാണ്. അക്കാര്യത്തിൽ മോഡിയുടെ ഒന്നാം ഗവൺമെന്റിന് കാര്യമായി അവകാശപ്പെടാൻ ഒന്നുംതന്നെ ഇല്ല. സാമ്പത്തികമേഖല പ്രത്യേകിച്ചും കാർഷികമേഖല, ഗുരുതരമായ പ്രതിസന്ധിയിലാണ്. എന്നിട്ടും മോഡി എന്തുകൊണ്ട് ജയിച്ചു എന്ന് ചോദിച്ചാൽ പ്രതിപക്ഷം ഇത് ഉയർത്തിക്കാണിക്കാൻ പരാജയപ്പെട്ടു എന്നതാണ് ഉത്തരം. മോഡി പുൽവാമയും ബാലാകോട്ടും ഹിന്ദുദേശീയതയും ദേശസുരക്ഷയും വിതച്ച് നൂറുമേനികൊയ‌്തു. പക്ഷേ അവ ഭൂരിപക്ഷ മതാധിപത്യത്തിലേക്കും അതുവഴി ഫാസിസത്തിലേക്കും നയിച്ചേക്കാം.മോഡിയുടെ രണ്ടാംവരവിൽ ഇത്തരത്തിൽ ഒട്ടേറെ മിന്നലാക്രമണങ്ങൾ സാമ്പത്തിക–- രാഷ്ട്രീയ–- സാമൂഹിക –-സാമുദായിക മേഖലകളിലുണ്ടായേക്കാം. കശ‌്മീരും അയോധ്യയുംമറ്റും ഇടിമിന്നലുകൾ ആയേക്കാം.\nമോഡിയുടെ രണ്ടാംവരവോടെ ഇന്ത്യൻ ദേശീയതയുടെ അർഥവും പേരും മാറരുത്. ഒരു സങ്കരസംസ‌്കാരത്തെ വെറും ഹിന്ദുദേശീയതയിൽ തളച്ചിടരുത്. ഇന്ത്യ എന്ന ആശയവും സ്വപ്‌നവും നശിക്കാൻ അനുവദിക്കരുത്. ഇന്ത്യ എന്ന ആശയം അതിന്റെ ആത്മാവോടെ നിലനിർത്തണം. മനുഷ്യാവകാശവും അന്തസ്സും പരിപാലിക്കാത്ത ഭരണ വികസനം ഫാസിസം ആണ്. ഈ രണ്ടാംവരവിൽ മണിമുഴങ്ങുന്നത‌് ആർക്കുവേണ്ടി?


വീണ്ടും തീ തുപ്പി അനക് ക്രാക്കത്തുവ അഗ്‌നിപര്‍വതം -\nവീണ്ടും തീ തുപ്പി അനക് ക്രാക്കത്തുവ അഗ്‌നിപര്‍വതം\nവീണ്ടും തീ തുപ്പി ഇന്തോനേഷ്യയിലെ അനക് ക്രാക്കത്തുവ അഗ്‌നിപര്‍വതം. അഗ്‌നിപര്‍വതത്തിന് അഞ്ചു കിലോമീറ്റര് ചുറ്റളവില് ജനങ്ങള്‍ക്ക് പ്രവേശനം വിലക്കിയിരിക്കുകയാണ്. ശനിയാഴ്ച രാത്രി അഗ്‌നിപര്‍വതം പൊട്ടിത്തെറിച്ചതിനെത്തുടര്‍ന്നുണ്ടായ സുനാമിയില് 430 പേര് കൊല്ലപ്പെട്ടിരുന്നു. സര്‍ക്കാര് കര്‍ശന ജാഗ്രതാ നിര്‍ദേശം നല്കിയിട്ടുണ്ട്\nജാവ, സുമാത്ര ദീപുകള്‍ക്കിടയിലെ സുണ്ട കടലിടുക്കിലാണ് അനക് ക്രാക്കത്തുവ അഗ്‌നിപവര്‍തം സ്ഥിതി ചെയ്യുന്നത്. ഒരാഴ്ചയായി പര്‍വ്വതം സജീവമാണ്. ഇന്നലെ പൊട്ടിത്തെറിയെത്തുടര്‍ന്ന് വലിയതോതില് ചാരം പുറന്തള്ളപ്പെട്ടിരുന്നു. ഇതിനാല് ഇതിനു സമീപമുള്ള വിമാനറൂട്ടുകളില് വ്യോമഗതാഗതം വിലക്കി. 25ഓളം സര്‍വീസുകളാണ് റദ്ദാക്കിയിരിക്കുന്നത്. ജാവ, സുമാത്ര ദ്വീപുകളുടെ തീരങ്ങളിലാണ് സുനാമി അടിച്ചത്. 150 പേരെ കാണാതായിട്ടുമുണ്ട്. ഭവനങ്ങളടക്കം നിരവധി കെട്ടിടങ്ങള് തകര്‍ന്നു. 16,000 പേര് അഭയകേന്ദ്രങ്ങളിലുമായി .\nPrevious Postമയക്കുമരുന്ന് മാഫിയയെ തുരത്താൻ കർശനനടപടികൾ സ്വീകരിക്കുമെന്ന് ടി.പി രാമകൃഷ്ണന്.\nNext Postമേഘാലയ ഖനി അപകടം : രക്ഷാപ്രവര്‍ത്തനത്തിനായി വ്യോമസേനയും നാവികസേനയും


'ലൂസിഫര്-2' വൈകാതെ? മുരളി ഗോപി പറയുന്നു\nThiruvananthapuram, First Published 11, May 2019, 3:41 PM\nതീയേറ്ററുകളിലെത്തി ആദ്യവാരം തന്നെ പ്രേക്ഷകര്‍ക്കിടയില് ചര്‍ച്ച ആരംഭിച്ചതാണ് 'ലൂസിഫറി'ന് ഒരു രണ്ടാംഭാഗം ഉണ്ടാവുമോ എന്ന കാര്യം. തിരക്കഥാകൃത്തും സംവിധായകനും സിനിമയില് അവിടവിടെ 'ഒളിപ്പിച്ചുവച്ച' ഘടകങ്ങള് കണ്ടെത്തി അത്തരമൊരു സീക്വലിന്റെ സാധ്യതയെ ഉറപ്പിക്കുകയായിരുന്നു സോഷ്യല് മീഡിയ.\nതീയേറ്ററുകളിലെത്തി ആദ്യവാരം തന്നെ പ്രേക്ഷകര്‍ക്കിടയില് ചര്‍ച്ച ആരംഭിച്ചതാണ് 'ലൂസിഫറി'ന് ഒരു രണ്ടാംഭാഗം ഉണ്ടാവുമോ എന്ന കാര്യം. തിരക്കഥാകൃത്തും സംവിധായകനും സിനിമയില് അവിടവിടെ 'ഒളിപ്പിച്ചുവച്ച' ഘടകങ്ങള് കണ്ടെത്തി അത്തരമൊരു സീക്വലിന്റെ സാധ്യതയെ ഉറപ്പിക്കുകയായിരുന്നു സോഷ്യല് മീഡിയ. ലൂസിഫറിന് രണ്ടാംഭാഗം ഉണ്ടാവുമോ എന്ന ചോദ്യത്തിന് ഒരു അഭിമുഖത്തില് മുരളി ഗോപി നല്‍കിയ മറുപടി ഇങ്ങനെയായിരുന്നു.\n''ലൂസിഫര് എന്നത് ഒരു ഫ്രാഞ്ചൈസിന്റെ (ഏടുകള്) സ്‌റ്റൈലില് ഡിസൈന് ചെയ്തിട്ടുള്ള സാധനമാണ്. അതിനെക്കുറിച്ചുള്ള ബോധ്യത്തില് തന്നെയാണ് ഞാനും പൃഥ്വിയും ലൂസിഫര് ചെയ്തിരിക്കുന്നത്. പക്ഷേ ഇത് സംബന്ധിച്ചുള്ള മറ്റ് അറിയിപ്പുകളൊന്നും ഞാന് ഇപ്പോള് പറയുന്നത് ശരിയല്ല..'' എന്നാല് ഇപ്പോഴിതാ മുരളി ഗോപി മറ്റൊന്ന് കൂടി പറയുന്നു.\nഅത്തരമൊരു സീക്വലിനായുള്ള കാത്തിരിപ്പ് അധികം നീളില്ല എന്നാണ് അത്. ഫേസ്ബുക്കിലെഴുതിയ ഒരു ചെറു വാക്യത്തിലൂടെയാണ് മുരളി ഗോപിയുടെ പുതിയ പ്രതികരണം. "The wait.. won't be too 'L'ong" എന്നാണ് അത്. മുരളി ഗോപി പറയുന്നത് 'ലൂസിഫര്' രണ്ടാംഭാഗത്തെക്കുറിച്ച് തന്നെയാണെന്ന് ഉറപ്പിക്കുകയാണ് ആരാധകര്. ഫേസ്ബുക്ക് പോസ്റ്റിന് താഴെ അത്തരത്തിലുള്ള പ്രതികരണങ്ങളാണ് മുരളി ഗോപിക്ക് ലഭിച്ചുകൊണ്ടിരിക്കുന്നത്.\nLast Updated 11, May 2019, 3:55 PM\nഅമിതാഭ് ബച്ചന് പിന്നാലെ അഭിഷേക് ബച്ചനും കൊവിഡ് സ്ഥിരീകരിച്ചു\nസ്വർണക്കടത്ത് കേസിൽ കസ്റ്റംസിന്റെ നിര്‍ണ്ണായക നീക്കം; മലപ്പുറത്ത് കുടുങ്ങിയത് വമ്പൻ സ്രാവ്


നോഹയുടെ കഥയും മഹാപ്രളയവും വെറും കെട്ടുകഥയാണോ?\nഭാഷ അമാറിക് അമേരിക്കന് ആംഗ്യഭാഷ അര്‍മേനിയന് അറബിക് അല്‍ബേനിയന് അസര്‍ബയ്‌ജാനി ആഫ്രിക്കാന്‍സ് ഇംഗ്ലീഷ് ഇന്‍ഡൊനീഷ്യന് ഇബാന് ഇറ്റാലിയന് ഇലോക്കോ ഇസോക്കോ ഉക്രേനിയന് ഉസ്‌ബെക് ഉസ്‌ബെക് (റോമന്) എന്‍ഡെബെലെ (സിംബാബ്‌വെ) എഫിക്ക് എസ്‌റ്റോണിയന് ഐസ്‌ലാന്‍ഡിക് ഒസിഷ്യന് കംബോഡിയന് കര്‍ദിശ് കുര്‍മന്‍ജി (കൗകസസ്) കാറ്റലാന് കികഒന്‍ഡെ കിന്യര്‍വണ്ട കിരിബാറ്റി കിര്‍ഗിസ് കിറുണ്ടി കുര്‍ദിഷ് കുര്‍മാഞ്ചി (സിറിലിക്) കൊറിയന് കോംഗോ ക്രൊയേഷ്യന് ക്വെച്ചുവ (കുസ്കൊ) ഗണ് ഗാ ഗ്രീക്ക് ചിചെവ ചിടുംബൂക ചിന് (ഹഖ) ചിറ്റോംഗ ചിറ്റോംഗ (മലാവി) ചെക് ചൈനീസ് (ഷാൻഗായ്നീസ്) ചൈനീസ് (ഷിച്ചുവാൻസ്) ചൈനീസ് കാന്‍റൊണീസ് (പരമ്പരാഗതം) ചൈനീസ് കാന്‍റൊണീസ് (ലളിതം) ചൈനീസ് മാന്‍ഡ്രിന് (പരമ്പരാഗതം) ചൈനീസ് മാന്‍ഡ്രിന് (ലളിതം) ജര്‍മന് ജാപ്പനീസ് ജോര്‍ജിയന് ടര്‍ക്കിഷ് ടാറ്റര് ടിഗ്രിനിയ ടെറ്റും ഡിലി ഡച്ച് ഡാനിഷ് തഗലോഗ് തായ് തെലുങ്ക് നേപ്പാളി നോര്‍വീജിയന് പാപിയമെന്‍റോ (കുറെസോ) പേര്‍ഷ്യന് പോര്‍ച്ചുഗീസ് പോര്‍ച്ചുഗീസ് (പോര്‍ച്ചുഗല്) പോളിഷ് ഫറോയീസ് ഫിജിയന് ഫിന്നിഷ് ഫൊണ് ഫ്രഞ്ച് ബള്‍ഗേറിയന് ബിസ്‌ലാമ ബ്രസീലിയന് ആംഗ്യഭാഷ മലഗാസി മലയാളം മലായ് മോങ് (വൈറ്റ്) മ്യന്‍മര് യോറുബ റഷ്യന് റഷ്യന് ആംഗ്യഭാഷ റൊമാനിയന് റ്റ്വി ലിംഗാല ലിത്വാനിയന് വല്ലീഷ്യന് വിയറ്റ്‌നമീസ് വെല്‍ഷ് ഷോണ സാങ്കോ സാപോടെക് (ക്യിയാറ്റോണി) സിംഹള സിദാമ സിബെമ്പ സീമ സുൺഡ സെബുവാനോ സെയ്‌ഷെല്‍സ് ക്രയോള് സെര്‍ബിയന് സെര്‍ബിയന് (റോമന്) സ്പാനിഷ് സ്ലൊവാക് സ്ലൊവേനിയന് സ്വാടി സ്വാഹിലി സ്വീഡിഷ് ഹംഗേറിയന് ഹിലിഗായ്‌നോന് ഹീബ്രൂ ഹോസ ഹൗസ\nനോഹയുടെ കഥയും മഹാപ്രളയവും വെറും കെട്ടുകഥയാണോ?\nഓഡിയോ ഓഡിയോ റെക്കോര്‍ഡിങ്ങുകളുടെ ഡൗണ്‍ലോഡ് ഫോര്‍മറ്റുകള് നോഹയുടെ കഥയും മഹാപ്രളയവും വെറും കെട്ടുകഥയാണോ?\nപ്രളയം നടന്ന സംഭവമാണ്. ദുഷ്ടരെ നശിപ്പിക്കാനാണു ദൈവം പ്രളയം വരുത്തിയത്. എന്നാൽ നല്ല മനുഷ്യരെയും ജീവജാലങ്ങളെയും രക്ഷിക്കുന്നതിന് ഒരു പെട്ടകം പണിയാൻ ദൈവം നോഹയോടു പറഞ്ഞു. (ഉൽപത്തി 6:11-20) “ദൈവപ്രചോദിതമായി”എഴുതിയ തിരുവെഴുത്തുകളിൽ രേഖപ്പെടുത്തിയിരിക്കുന്നതുകൊണ്ട് പ്രളയം ശരിക്കും നടന്നിട്ടുണ്ടെന്നു നമുക്കു വിശ്വസിക്കാം.—2 തിമൊഥെയൊസ് 3:16.\nപ്രളയം വരുമെന്ന് ആളുകൾക്ക് അറിയാമായിരുന്നോ?\nനോഹയുടെ പെട്ടകം എങ്ങനെയുള്ളതായിരുന്നു?\nപെട്ടകം പണിയാൻ നോഹയ്‌ക്ക് എത്ര നാൾ വേണ്ടിവന്നു?\nമഹാപ്രളയത്തെക്കുറിച്ചുള്ള കഥകളും മിത്തുകളും പുരാണങ്ങളും\nനോഹ ജീവിച്ചിരുന്നിട്ടുള്ള വ്യക്തിയാണെന്നും പ്രളയം നടന്ന സംഭവമാണെന്നും ബൈബിൾ വ്യക്തമാക്കുന്നു. അതു വെറുമൊരു കഥയോ മിത്തോ അല്ല.\nനോഹ ജീവിച്ചിരുന്നിട്ടുള്ള വ്യക്തിയാണെന്നു ബൈബിളെഴുത്തുകാർ വിശ്വസിച്ചിരുന്നു. ഉദാഹരണത്തിന്, വിദഗ്‌ധചരിത്രകാരന്മാരും ബൈബിളെഴുത്തുകാരും ആയ എസ്രയും ലൂക്കോസും ഇസ്രായേൽ ജനതയുടെ വംശപരമ്പരയിൽ നോഹയുടെ പേര് ഉൾപ്പെടുത്തിയിട്ടുണ്ട്. (1 ദിനവൃത്താന്തം 1:4; ലൂക്കോസ് 3:36) സുവിശേഷയെഴുത്തുകാരായ മത്തായിയും ലൂക്കോസും നോഹയെക്കുറിച്ചും പ്രളയത്തെക്കുറിച്ചും യേശു പറഞ്ഞതു രേഖപ്പെടുത്തിയിരിക്കുന്നു.—മത്തായി 24:37-39; ലൂക്കോസ് 17:26, 27.\nവിശ്വാസത്തിന്റെയും നീതിനിഷ്‌ഠയുടെയും മാതൃകയായി നോഹയെ യഹസ്‌കേൽ പ്രവാചകനും അപ്പോസ്‌തലനായ പൗലോസും വർണിച്ചിട്ടുണ്ട്. (യഹസ്‌കേൽ 14:14, 20; എബ്രായർ 11:7) ഈ ബൈബിളെഴുത്തുകാർ ഒരു സാങ്കല്‌പികകഥാപാത്രത്തിന്റെ മാതൃക അനുകരിക്കാൻ പറഞ്ഞാൽ അതിൽ എന്തെങ്കിലും അർഥമുണ്ടായിരിക്കുമോ? വിശ്വാസത്തിന്റെ കാര്യത്തിൽ അനുകരിക്കാൻ കഴിയുന്ന മാതൃകകളാണു നോഹയും വിശ്വസ്‌തരായ മറ്റു സ്‌ത്രീപുരുഷന്മാരും. കാരണം അവർ ജീവിച്ചിരുന്ന വ്യക്തികളാണ്.—എബ്രായർ 12:1; യാക്കോബ് 5:17.\nപ്രളയത്തെക്കുറിച്ചുള്ള വ്യക്തമായ വിശദാംശങ്ങൾ ബൈബിൾ തരുന്നു. പ്രളയത്തെക്കുറിച്ചുള്ള ബൈബിൾവിവരണം തുടങ്ങുന്നത് ഏതെങ്കിലും മുത്തശ്ശിക്കഥപോലെ “പണ്ടുപണ്ട്” എന്നൊന്നും പറഞ്ഞല്ല. പ്രളയവുമായി ബന്ധപ്പെട്ട സംഭവങ്ങൾ നടന്ന വർഷവും മാസവും തീയതിയും ബൈബിൾ പറയുന്നുണ്ട്. (ഉൽപത്തി 7:11; 8:4, 13, 14) നോഹ പണിത പെട്ടകത്തിന്റെ അളവും ബൈബിളിലുണ്ട്. (ഉൽപത്തി 6:15) പ്രളയത്തെ ഒരു കെട്ടുകഥയായല്ല, നടന്ന സംഭവമായിട്ടാണു ബൈബിൾ വിവരിക്കുന്നതെന്നാണ് ഇതെല്ലാം കാണിക്കുന്നത്.\nബൈബിൾ പറയുന്നതനുസരിച്ച് പ്രളയത്തിനു മുമ്പ് “മനുഷ്യന്റെ ദുഷ്ടത വളരെയധികം വർധിച്ചി”രുന്നു. (ഉൽപത്തി 6:5) കൂടാതെ, അക്രമവും ലൈംഗിക അധാർമികതയും പെരുകിയതു കാരണം “സത്യദൈവം നോക്കിയപ്പോൾ ഭൂമി ദുഷിച്ചിരിക്കുന്നതായി കണ്ടു” എന്നും ബൈബിൾ പറയുന്നു.—ഉൽപത്തി 6:11; യൂദ 6, 7.\nമിക്ക പ്രശ്‌നങ്ങൾക്കും കാരണം, ഭൂമിയിലെ സ്‌ത്രീകളുമായി ലൈംഗികബന്ധത്തിൽ ഏർപ്പെടാൻ സ്വർഗം വിട്ട് വന്ന ദുഷ്ടദൂതന്മാരായിരുന്നെന്നു ബൈബിൾ പറയുന്നു. ഈ ദൂതന്മാർക്കുണ്ടായ മക്കളെ നെഫിലിമുകൾ എന്നാണു വിളിക്കുന്നത്. അവർ മനുഷ്യരെ ഉപദ്രവിക്കുകയും കഷ്ടപ്പെടുത്തുകയും ചെയ്‌തു. (ഉൽപത്തി 6:1, 2, 4) ഭൂമിയിലെ ദുഷ്ടത അവസാനിപ്പിക്കാനും നല്ലവർക്ക് ഒരു പുതിയ തുടക്കം കൊടുക്കാനും ദൈവം തീരുമാനിച്ചു.—ഉൽപത്തി 6:6, 7, 17.\nഅറിയാമായിരുന്നു. എന്തു സംഭവിക്കുമെന്നു ദൈവം നോഹയോടു പറഞ്ഞു. കുടുംബാംഗങ്ങളെയും ജീവജാലങ്ങളെയും സംരക്ഷിക്കാൻ ഒരു പെട്ടകം പണിയാനുള്ള നിർദേശവും ദൈവം കൊടുത്തു. (ഉൽപത്തി 6:13, 14; 7:1-4) വരാൻപോകുന്ന നാശത്തെക്കുറിച്ചുള്ള മുന്നറിയിപ്പു നോഹ കൊടുത്തെങ്കിലും ആളുകൾ അത് അവഗണിച്ചു. (2 പത്രോസ് 2:5) “ജലപ്രളയം വന്ന് അവരെ എല്ലാവരെയും തുടച്ചുനീക്കുന്നതുവരെ അവർ ശ്രദ്ധ കൊടുത്തതേ ഇല്ല” എന്നു ബൈബിൾ പറയുന്നു.—മത്തായി 24:37-39.\n133 മീറ്റർ നീളവും 22 മീറ്റർ വീതിയും 13 മീറ്റർ ഉയരവും ഉള്ള ദീർഘചതുരാകൃതിയിലുള്ള ഒരു പെട്ടിപോലെയായിരുന്നു പെട്ടകം. * പശയുള്ള മേത്തരം തടികൊണ്ടാണു പെട്ടകം ഉണ്ടാക്കിയത്. അതിന്റെ അകത്തും പുറത്തും ടാർ തേച്ചിരുന്നു. അതിനു മൂന്നു തട്ടുകളും പല അറകളും ഉണ്ടായിരുന്നു. ഒരു വശത്ത് വാതിലും സാധ്യതയനുസരിച്ച് മുകളിലായി ഒരു ജനലും ഉണ്ടായിരുന്നു. വെള്ളം ഒഴുകിപ്പോകാൻ കഴിയുന്ന വിധത്തിൽ നടുഭാഗം ഉയർന്നും വശത്തേക്കു ചരിഞ്ഞും നിൽക്കുന്ന മേൽക്കൂരയും അതിന് ഉണ്ടായിരുന്നിരിക്കണം.—ഉൽപത്തി 6:14-16.\nപെട്ടകം പണിയാൻ നോഹ എത്ര വർഷമെടുത്തെന്നു ബൈബിൾ പറയുന്നില്ല. എന്തായാലും അനേകം വർഷങ്ങളെടുത്തിട്ടുണ്ടാകും. മൂത്ത മകൻ ജനിച്ചപ്പോൾ നോഹയ്‌ക്ക് 500 വയസ്സിലേറെ പ്രായമുണ്ടായിരുന്നു, പ്രളയമുണ്ടായപ്പോൾ 600 വയസ്സും. *—ഉൽപത്തി 5:32; 7:6.\nനോഹയുടെ മക്കൾ വിവാഹിതരായതിനു ശേഷമാണു പെട്ടകം പണിയാൻ ദൈവം നോഹയോടു പറയുന്നത്. അതിന് ഏതാണ്ട് 50-ഓ 60-ഓ വർഷം എടുത്തിട്ടുണ്ടാകും. (ഉൽപത്തി 6:14, 18) അങ്ങനെ നോക്കുമ്പോൾ, പെട്ടകത്തിന്റെ പണി തീരാൻ 40-ഓ 50-ഓ വർഷം എടുത്തിട്ടുണ്ടാകാമെന്നു ന്യായമായും കരുതാം.\nപ്രളയത്തെക്കുറിച്ചുള്ള ബൈബിളിന്റെ ചരിത്രവിവരണത്തിൽനിന്ന് വ്യത്യസ്‌തമായ പല കഥകളും ഇന്നു ലോകത്തെങ്ങും പ്രചാരത്തിലുണ്ട്. അവയിൽ പലതിനും ബൈബിൾവിവരണവുമായി ചില സമാനതകളുണ്ട്. ഭൂമിയുടെ പല ഭാഗങ്ങളിലേക്കും വ്യാപിച്ച നോഹയുടെ പിൻതലമുറക്കാർ പ്രളയത്തെക്കുറിച്ചുള്ള കഥ പിന്നീടുള്ള തലമുറയോടു പറഞ്ഞിട്ടുണ്ടാകും. സാധ്യതയനുസരിച്ച്, പതിയെപ്പതിയെ ഈ കഥയ്‌ക്കു പല ഭാവഭേദങ്ങളും വന്നു. ചില ഉദാഹരണങ്ങൾ നോക്കാം.\nഗ്രീക്കുപുരാണം: ഒരു പ്രളയത്തെ അതിജീവിച്ച പുരുഷനും സ്‌ത്രീക്കും പുറകിലേക്കു കല്ലുകൾ എറിഞ്ഞുകൊണ്ട് ഭൂമിയിൽ മനുഷ്യരുടെ എണ്ണം വർധിപ്പിക്കാനുള്ള കല്‌പന ലഭിച്ചു. ആ കല്ലുകൾ പുരുഷന്മാരും സ്‌ത്രീകളും ആയി മാറി.\nഹൈന്ദവപുരാണം: മനുഷ്യരെ പ്രളയത്തിലൂടെ നശിപ്പിക്കുമെന്ന് ഒരാൾക്ക് ഒരു മത്സ്യം മുന്നറിയിപ്പു കൊടുത്തു. ഒരു വഞ്ചിയുണ്ടാക്കാൻ മത്സ്യം അദ്ദേഹത്തോടു പറയുന്നു. ആ വഞ്ചിയെ മത്സ്യം സുരക്ഷിതമായ സ്ഥലത്തേക്കു വഴിനയിച്ചതുകൊണ്ട് അയാൾ ആ പ്രളയത്തെ അതിജീവിച്ചു.\nബാബിലോണിയൻ പുരാണം: ഒരു പ്രളയത്തെ അതിജീവിച്ച പുരുഷനും സ്‌ത്രീക്കും മരണമില്ലാത്ത ജീവിതം ലഭിച്ചു, അവർ ദൈവങ്ങളായി.\nമധ്യ അമേരിക്കൻ പുരാണം: ഒരാളും അദ്ദേഹത്തിന്റെ ഭാര്യയും മക്കളും ഒരു പ്രളയത്തെ അതിജീവിക്കുകയും മറ്റു മനുഷ്യരെല്ലാം മത്സ്യങ്ങളായി മാറുകയും ചെയ്‌തു.\n^ ഖ. 21 പെട്ടകത്തിന്റെ അളവുകൾ മുഴക്കണക്കിലാണു ബൈബിൾ പറയുന്നത്. “അംഗീകൃത എബ്രായ മുഴം 17.5 ഇഞ്ചായിരുന്നു (44.45 സെന്റിമീറ്റർ).”—ബൈബിൾചിത്ര നിഘണ്ടു (ഇംഗ്ലീഷ്), പരിഷ്‌കരിച്ച പതിപ്പ്, ഭാഗം 3, പേജ് 1635.\n^ ഖ. 23 നോഹയെപ്പോലുള്ള ആളുകളുടെ ആയുസ്സിനെക്കുറിച്ച് അറിയാൻ 2010 ഡിസംബർ 1 ലക്കം വീക്ഷാഗോപുരത്തിലെ “ബൈബിൾക്കാലങ്ങളിലെ ആളുകൾ കൂടുതൽ കാലം ജീവിച്ചിരുന്നു എന്നതു ശരിയാണോ?” (ഇംഗ്ലീഷ്) എന്ന ലേഖനം കാണുക.\nബൈബിൾ ബൈബിൾചോദ്യങ്ങൾക്കുള്ള ഉത്തരങ്ങൾ ബൈബിളിന്റെ ചരിത്രപരമായ കൃത്യത ചരിത്രവും ബൈബിളും


ജാര്ഖണ്ട് ഡയറി2- റാഞ്ചി ചന്തകൾ\nബുധനുകളും ശനികളും എന്നെ റാഞ്ചിയെ ഓര്‍മിപ്പിക്കും. ചിണുങ്ങി ചിണുങ്ങി പെയ്യുന്ന മഴയത്തും എല്ലുരുകുന്ന തണുപ്പത്തും ചുട്ടു പൊള്ളുന്ന വെയിലത്തും വലിയ മൈതാനിയില് ചന്തക്കു വേണ്ടി ഒരുമിച്ചു കൂടുന്ന ആളുകള് ആദ്യങ്ങളില് എന്നെ അത്ഭുതപ്പെടുത്തിയിരുന്നു. കയ്യില് ഒരു സഞ്ചിയുമായി ഒരാഴ്ചക്കുള്ള സാധനങ്ങള് വാങ്ങാനായി നാട്ടുകാര് അവിടെയെത്തുന്നു.\nഎന്റെ ചെറുപ്പകാലത്ത് അരീക്കോട്ടെ ചന്ത ഞാന് കണ്ടിട്ടുണ്ട്. MSPകുന്നിന്റെ ചെരുവില് ചെറിയ മൈതാനിയിലും റോഡിന്റെ വശത്തുമായി ഒരുപാട് നാടന് സാധങ്ങളുമായ് കുറെ ആളുകള് വന്നെത്തുമായിരുന്നു. മലയിറങ്ങിയും കാടിറങ്ങിയും വന്നെത്തുന്ന ആദിവാസികളാണ് ചന്തയില് മിക്കവാറും സാധനങ്ങള് എത്തിച്ചിരുന്നതെന്ന് ഉപ്പ പറഞ്ഞ അറിവുണ്ട്.. കാട്ടുതേന്, കുവ്വപ്പൊടി തുടങ്ങി നല്ല നാട്ടു സാധനങ്ങള് അവിടെയെത്തിക്കുന്നതിലെ പ്രയത്നം അവരുടേതാണെങ്കിലും അത് വില്‍പ്പന ചെയ്തു ലാഭം പറ്റിയിരുന്നത് ഇടയാളന്‍മാരായിരുന്നത്രേ!!!!..\nമഴക്കാലത്ത് നല്ല ചേമ്പും, ചേനയും മുതല് മാവിന്റെയും പ്ലാവിന്റെയും തൈകള് വരെ ചന്തയില് ലഭിക്കുമായിരുന്നു. പൂവിടുന്ന ചെടികളെ സ്നേഹിക്കുന്ന ഞാനും ഉമ്മയും ഇടയ്ക്ക് വിവിധ ഇനം ചെടിതൈകളും മറ്റും വാങ്ങാന് ചന്തക്കു പോവാറുണ്ടായിരുന്നു. ആ ശനിയാഴ്ച ചന്തകളില് നാടന് കോഴികളും , പേന് ചീപ്പ്, ഈരോലി എന്നിവ മുതല് ചട്ടികളും, തുണിത്തരങ്ങളും ഒക്കെയുണ്ടാവുമായിരുന്നു. ഇന്ന് അരീക്കോട് ചന്ത ഉള്ളതായി അറിയില്ല. .\nചന്തകളെ കുറിച്ച് മനസ്സിലൊരു പുതിയ മാനം രൂപപ്പെട്ടത് റാഞ്ചിയിലെ ചന്തകളിലൂടെയാണ്. ബുധന്, ശനി ദിവസങ്ങളിലെ വൈകുന്നേരങ്ങളില് റാഞ്ചിയുടെ പലഭാഗങ്ങളിലും ആൾക്കൂട്ടത്തിനു കാരണം ചന്തകള് ആണെന്ന് അറിഞ്ഞിട്ടും മനസ്സടുക്കാന് സമ്മതിച്ചില്ല.\nചന്തക്കു പോയപോലെ എന്നചൊല്ലും അതുതരുന്ന രൂപവും ‘അയ്യേ’ എന്ന് മനസ്സില് കോറിയിടാന് തക്കതായിരുന്നു. പിന്നെ വെറുതെയിരുന്നു മുഷിഞ്ഞ വൈകുന്നേരങ്ങള്‍ക്ക് ഊഷ്മളത പകരാനാണ് ആദ്യ ചന്ത പ്രദിക്ഷണം നടത്തിയതെന്നാണ് ഓര്‍മ്മ.\nജാതി, വര്‍ഗ വ്യത്യസമില്ലാതെ , പണക്കാരന് പാവപ്പെട്ടവന് എന്ന വ്യത്യാസമില്ലാതെ എല്ലാവരും വന്നു പോവുന്ന ഒരു സാമൂഹിക ഇടമാണ് റാഞ്ചിയിലെ ചന്തകള്. കാറിലും കാല് നടയായും ആളുകള് വന്നു ഒരാഴ്ചക്കുള്ള സാധനങ്ങള് വിലപേശി വാങ്ങി തിരിച്ചു പോവുന്നു. ഉപ്പുതൊട്ട് കര്‍പ്പൂരം വരെ ആ ചന്തകകളില് നിന്ന് മിതമായ വിലക്ക് വാങ്ങി തിരിച്ചു പോവാം. നല്ല നാടന് കോഴികള്, താറാവുകള്, നല്ല പച്ചക്കറികള്, മണ്‍കുടങ്ങള് , മറ്റു പാ ത്രങ്ങള്, ചൂലുകള്, പലഹാരങ്ങള്, ശുദ്ധ ജല മത്സ്യങ്ങള്, സീസണിലെ ഫല വര്‍ഗങ്ങള്, പല വ്യഞ്ജന വസ്തുക്കള്, കൈത്തെറി വസ്തുക്കള്, മുളകൊണ്ടുള്ള കൂടകള്, മുറങ്ങള്. എന്നിവയും ആട്, കോഴി എന്നിവയുടെ മാംസ്യങ്ങള്, എന്തിനേറെ അത്യാവശ്യം തുണിത്തരങ്ങളും മിതമായ വിലക്ക് ലഭിക്കുന്ന ഒരു വലിയ സൂപ്പര് മാര്‍കറ്റ് തന്നെയാണ് ആ ചന്തകള്.\nആ ചന്തകളിലെ കച്ചവടക്കാരില് ഭൂരിഭാഗവും പെണ്ണുങ്ങള് ആണെന്നതാണ് മറ്റൊരു പ്രത്യേകത. ഉച്ചകഴിഞ്ഞാല് ഗുട്സിലോ മറ്റോ ആണുങ്ങളുടെ സഹായത്തോടെ തങ്ങളുടെ വില്‍പ്പന ചരക്കുകള് കൊണ്ടിറക്കുകയും ചന്തയോരുക്കയും ചെയ്യുന്നു. ആണ് കച്ചവടക്കാരും തീരെ കുറവല്ല. എന്നാലും പച്ചക്കറി, മീന്‍എന്നിവയുടെ വില്‍പ്പനക്ക് പെണ്ണുങ്ങള് തന്നെയാണ് മുന്നില് ചിലപ്പോഴൊക്കെ കച്ചവട കുടുംബങ്ങളെയും കാണാന് കഴിയും. ഭാര്യയും ഭര്‍ത്താവും മക്കളും എല്ലാവരും കൂടെ ചന്ത ദിവസം അവരുടേതാക്കും . മാന്യമായ വിലയില് തങ്ങളുടെ വില്‍പ്പന ചരക്കുകള് വിറ്റഴിച്ചു ഇരുട്ടിയാല് അവര് മടങ്ങുന്നു. ഈ കച്ചവടക്കാരില് ഭൂരിപക്ഷം ആ നാട്ടുകാരായ ആദിവാസികള് തന്നെയാണ്. ഇടയാളന്‍മാരുടെ സാന്നിധ്യം അവിടെ ഇല്ല.\nചന്തയൊരുക്കുന്നത് രസമുള്ള കാഴ്ചയാണ്. ചന്തകളുള്ള ദിവസങ്ങളില് രാവിലെ വന്നു നല്ല സ്ഥലം നോക്കി കൈപറ്റി, ചാക്ക് വിരിച്ചു സാധനങ്ങള് നിരത്തി വെക്കുന്നു. കൂടുതല് ഭേദപ്പെട്ട കച്ചവടക്കാര് ഒരു ഷീറ്റ് കൊണ്ട് ചെരിച്ചു കെട്ടി കടയെ കൂടുതല് വിസ്തരമാക്കുന്നു. കാശ് സൂക്ഷിക്കാന് പ്രത്യേക മേശയോ പെട്ടിയോ ഒന്നും ഇല്ല. മടിക്കുത്തിലോ, ചാക്കിന്റെ അടിഭാഗത്തോ അവര് കാശ് സൂക്ഷിക്കുന്നു. ഇരുട്ടിയാല് ആ ചാക്കുകളെല്ലാം കെട്ടി പ്പെറുക്കി അവര് തിരിച്ചു പോവുന്നു.\nഏറ്റവും വലിയ പ്രത്യേകത സാധനം വാങ്ങാന് ആ ചന്തകളില് പോവുമ്പോള് ഒരു സഞ്ചി കരുതണം എന്നതാണ്. ഓരോ കച്ചവടക്കാര് പ്രത്യേകം പ്രത്യേകം പ്ലാസ്റ്റിക് കവറുകളില് സാധനങ്ങള് പൊതിഞ്ഞു തരുന്ന സമ്പ്രദായം ഇവിടെ ഇല്ല. പകരം ആവശ്യക്കാരന് ഒരു സഞ്ചി കൈയ്യില് കരുതുക, അതില് സാധനങ്ങള് എല്ലാം വാങ്ങി പോവുക. ഇതാണ് രീതി. അമിത പ്ലാസ്റ്റിക് ഉപയോഗം ഒരുപാട് കുറയ്ക്കാന് ഇതൊരു നല്ല മാര്‍ഗം തന്നെയാണ്. കേരളത്തില് കാണാത്ത പ്ലാസ്റ്റിക് നിര്‍മാര്‍ജ്ജന രീതി.\nചന്തകള് നാട്ടുകാര്‍ക്ക് തങ്ങളുടെ നിര്‍മാണ, കാര്‍ഷിക വസ്തുക്കള് പ്രദര്‍ശിപ്പിക്കാനുള്ള നല്ലൊരു വേദിയാണ്. നാട്ടു വസ്തുക്കളെ, നല്ലൊരളവില് ചന്തകള് പ്രോത്സാഹിപ്പിക്കുന്നുണ്ട്. കൃഷിയെ വളര്‍ത്താനും , നിലനിര്‍ത്താനും ഈ ചന്തകള് ഒരുപാട് സഹായിക്കുന്നുണ്ട്. തങ്ങളുടെ കൃഷിയിടങ്ങളില് കൂടുതല് വിളവെടുത്ത സാധനങ്ങള്‍ക്ക് ആവശ്യക്കാരെ കണ്ടെത്താന് ചന്തകളിലൂടെ ഏതൊരാള്‍ക്കും സാധിക്കുമായിരുന്നു. നമ്മുടെ നാട്ടില് ചന്തകള് ഇല്ലതായിപ്പോയപ്പോള് നമുക്ക് നഷ്ട്ടപ്പെട്ടതും ഈ അവസരങ്ങളാണ്. നാടന് വസ്തുക്കളുടെ വിപണനം കുറഞ്ഞതും, സീസണല് ഫലവര്‍ഗങ്ങളായ ചക്ക, മാങ്ങ എന്നിവയുടെ വിപണനം കുറഞ്ഞതും, നാട്ടു കൃഷിയുടെ തോത് കുറഞ്ഞതും എല്ലാം ഈ നഷ്ട്ടങ്ങളില് പെട്ട ചിലതാണ്.\nസൂപ്പര് മാര്‍ക്കറ്റുകള് പൊട്ടി മുളക്കാന് തുടങ്ങിയ കാലത്തായിരുന്നെന്നു തോന്നുന്നു ചന്തകളുടെ മരണം സംഭവിച്ചത്. വിദേശി സാധനങ്ങളും, കമ്പനി പേരോടുകൂടിയ ബ്രാന്‍ഡ് സാധനങ്ങളും കണ്ടു തുടങ്ങിയപ്പോള് മുറ്റത്തെ മുല്ലക്ക് മണമില്ലാതെയായി. പിന്നെ ഒന്നെടുത്താല് രണ്ടു ഫ്രീ യെന്ന പരസ്യ വാചകത്തിന് മുന്നില് വാപൊളിച്ചു നിന്ന് പോയി മലയാളി. പിന്നെ ഷോപ്പിങ്ങ് ഒരു ത്രില്ലായി. അത്യാശ്യ സാധനങ്ങള് വാങ്ങുക എന്നത്തില് നിന്നും ഒഴിവു വേളകളിലെ വിനോദ പരിപാടികളില് ഒന്നായി മാറി ശീതീകരിച്ച സൂപ്പര് മാര്‍കറ്റുകളിലെ ഷോപ്പിംഗ് എന്ന പ്രക്രിയ. ആവശ്യവും അനാവശ്യവും വാങ്ങിക്കൂട്ടുന്നതിനിടയില് പണ്ട് ചന്തയില് കുറഞ്ഞ വിലക്ക് ലഭ്യമായിരുന്ന നാടന് സാധനങ്ങള് നമ്മള് ഇരട്ടിയിലും കൂടുതല് വില കൊടുത്തു വാങ്ങുന്നു. ആ സാധനത്തിനു മുകളില് ഏതെങ്കിലും കമ്പനികളുടെ പേരും ചിഹ്നവും ഉണ്ടായപ്പോള് മലയാളിക്ക് സമാധാനമായി.ഉപ്പ പറഞ്ഞു തന്ന ഇടയാളന്മാരുടെ സ്ഥാനം ഇന്ന് വലിയ കമ്പനികള് നേടിയെടുത്തിരിക്കുന്നു.\nറാഞ്ചി യിലെ സായാഹ്ന ചന്തകള് ഇനിയും എത്ര കാലം വാഴും എന്നറിയില്ല. ആദിവാസികള്‍ക്കിടയില് പരിഷ്കാരവും, വികസനവും എത്തും വരെ ചന്തകളും വാഴും എന്ന് പ്രത്യാശിക്കാം .\npma gafur June 29, 2013 at 8:28 AM\nRemyaMadanan June 29, 2013 at 8:41 AM\nK@nn(())raan*خلي ولي June 29, 2013 at 8:55 AM\nനന്നായിരിക്കുന്നു ഈ വിവരണം.\nUnknown June 30, 2013 at 4:37 AM\nNostalgic... ഞാനും പോയിട്ടുണ്ട് അരീകോട് ചന്തയിൽ , നല്ല ഉണകമീൻ വാങ്ങാനും പിന്നെ മടങ്ങുന്ന വഴിക്ക് സ്റ്റാന്റിലെ "മരുപച്ചയിൽ" നിന്നും പായസം കുടിക്കാനും ...


ബ്ലാസ്റ്റേഴ്സിൽ ആറാം വിദേശ താരം; എത്തുന്നത് ക്രൊയേഷ്യൻ ടീമിലും ചാമ്പ്യൻസ് ലീഗിലും കളിച്ച താരം\nക്രൊയേഷ്യയിലെ ഏറ്റവും പ്രധാന ഡിവിഷനിൽ 150ഓളം മത്സരങ്ങൾ കളിച്ച് പരിചയമുള്ള താരമാണ്\n14 Sep 2021 1:07 PM GMT\nഐ.എസ്.എൽ പുതിയ സീസണായി കേരളാ ബ്ലാസ്റ്റേഴ്സിൽ ആറാം വിദേശ താരവുമെത്തുന്നു. എത്തുന്നത് ചില്ലറക്കാരനല്ല, ക്രൊയേഷ്യൻ ദേശീയ ടീമിലും ചാമ്പ്യൻസ് ലീഗിലും കളിച്ച ഡിഫൻഡർ മാർക്കോ ലെസ്‌കോവിച്ചാണ്. കേരളാ ബ്ലാസ്റ്റേഴ്‌സിന്റെ ആറാമത്തെ വിദേശതാരമായി ഈ ക്രൊയേഷ്യക്കാരൻ എത്തുന്ന വിവരം ഐ.എഫ്.ടി.ഡബ്ല്യൂ.സി വെബ്സൈറ്റാണ് റിപ്പോർട്ട് ചെയ്തിരിക്കുന്നത്. മാർക്കോ ലെസ്‌കോവിച്ചിന്റെ നിബന്ധനകൾ കേരള ബ്ലാസ്റ്റേഴ്‌സ് അംഗീകരിച്ചതായി റിപ്പോർട്ട് പറയുന്നു.\nഡൈനാമോ സാഗ്രെബ് ഡിഫൻഡറായിരുന്ന മാർക്കോ ക്രൊയേഷ്യയിലെ ഏറ്റവും പ്രധാന ഡിവിഷനിൽ 150ഓളം മത്സരങ്ങൾ കളിച്ച് പരിചയമുള്ള താരമാണ്. ഡൈനാമോ സാഗ്രെബ്‌സിൽ 2016 ൽ നീണ്ട അഞ്ചു വർഷത്തെ കരാറിൽ ഏർപ്പെട്ട ഈ മുപ്പതുകാരൻ കഴിഞ്ഞ സീസണിൽ എൻ.കെ ലോക്കോമോട്ടീവായിലാണ് പന്തുതട്ടിയത്.\nഇടംകാലൻ സെന്റർബാക്കായ മാർക്കോ ഡിഫൻസീവ് മിഡ്ഫീൽഡറായും കളിക്കും. 2014 അർജന്റീനയ്ക്കെതിരെയാണ് ഇദ്ദേഹത്തിന്റെ ക്രൊയേഷ്യൻ ദേശീയ ടീം അരങ്ങേറ്റം. അവസാനമായി ദേശീയ ടീമിൽ എസ്റ്റോണിയയ്ക്കെതിരെ കളിച്ച മത്സരത്തിൽ 3-0 ത്തിന്റെ തോൽവിയായിരുന്നു ഫലം.\nഅവസാന വിദേശതാരത്തെ കണ്ടെത്തുന്നതിനായി കേരള ബ്ലാസ്റ്റേഴ്‌സ് ഒട്ടനവധി താരങ്ങളെ പരിശോധിച്ചിരുന്നു. അർജന്റീന ഡിഫൻഡർ മൗറോ ഡോസ് സാന്റോസ് അടക്കമുള്ള താരങ്ങൾ ടീമിലേക്ക് വരാൻ സാധ്യത ഉണ്ടായിരുന്നു. എന്നാൽ മാർക്കോയുടെ ബഹുമുഖപ്രതിഭയും പരിചയസമ്പത്തും ടീമിലേക്ക് വഴി തുറക്കുകയായിരുന്നു.\nഅൽവാരോ വസ്‌ക്വസ്, എനസ് സിപോവിച്, ചെഞ്ചോ ഗിൽറ്റ്ഷെൻ, ജോർജെ പെരേര ഡയാസ്, അഡ്രിയാൻ ലൂണാ എന്നിവരാണ് നിലവിൽ മഞ്ഞക്കുപ്പായമണിഞ്ഞ വിദേശ കരുത്തന്മാർ.\nഎനസ് സിപോവിച് പ്രതിരോധ നിരയിൽ തന്നെ കളിക്കുന്ന വിദേശതാരമാണ്. അബ്ദുൽ ഹഖ്, ജെസ്സെൽ കാർനെറോ, നിഷു കുമാർ, ധൻചന്ദ്ര എം, സന്ദീപ് സിംഗ് തുടങ്ങിയവർ പ്രതിരോധത്തിലെ ഇന്ത്യൻ താരങ്ങളാണ്.\nTAGS :Kerala blasters Marco Leskovic isl Croatia


ലോകത്തെ വിറപ്പിക്കുന്ന 10 കുപ്രസിദ്ധ നഗരങ്ങള്..!!! - Boolokam\nലോകത്തെ വിറപ്പിക്കുന്ന 10 കുപ്രസിദ്ധ നഗരങ്ങള്..!!!\nലോകത്തിലെ ഏറ്റുവും സുന്ദരമായ നഗരങ്ങളില് ഒന്നായ കേപ് ടൌണ് തന്നെയാണ് ലോകത്തിലെ ഏറ്റവും അപകടകരമായ നഗരങ്ങളില് പ്രമുഖനും. രാത്രി കാലങ്ങളില് വനിതകള് ഏറ്റുവും കുടുതല് ഭീഷണി നേരിടുന്ന നഗരവും ഇത് തന്നെ. കുറ്റകൃത്യങ്ങളുടെ കാര്യത്തിലും കേപ് ടൌണ് ഒട്ടും മോശമല്ല.\nകേപ്പ് ടൌണ് – സൌത്ത് ആഫ്രിക്ക\nകെനിയയിലെ നൈറോബിയാണ് മറ്റൊരു കുപ്രസിദ്ധ നഗരം. ഇവിടത്തെ തെരുവുകളില് അക്രമണം ഒരു ദിനചര്യയാണ്. കൊല്ലും കൊലയും ഇവിടെ ഒരു പതിവാണ്. വെനുന്‍സുലയില് ഉള്ള കര്‍സാസും ഇതുപോലെ തന്നെ, ഇവിടെ പിന്നെ പോലീസ് പേരിനു വേണ്ടി മാത്രമുള്ള ഒരു സെറ്റപ്പാണ്.\nകര്‍സാസ് – വെനിസ്വെല\nനെയ്റോബ് – കെനിയ\nപാകിസ്താനിലെ പെഷവാര് നഗരം സ്‌ഫോടനങ്ങള് കണ്ടു മടുത്ത് കിടക്കുന്ന ഒരു നഗരമാണ്. പിന്നെ വിദേശികളെ തിരഞ്ഞു പിടിച്ചു വെടിപൊട്ടിക്കുന്ന കാഴ്ച പെഷവാറിന്റെ പ്രതേകതയാണ്. യെമനിലെ സന നഗരവും ഒട്ടും മോശമല്ല. തീവ്രവാദ സംഘങ്ങള് ഇവിടെ കൊടി കുത്തി വാഴുന്നു. ഐവറികോസ്റ്റിലെ അബിജാന് നഗരത്തിന്റെ അവസ്ഥയും ഇതുതന്നെ.\nപെഷവാര് – പാക്കിസ്ഥാന്\nഅബിട്ജന് – ഐവറികോസ്റ്റ്\nകഞ്ചാവും മയക്കുമരുന്നും ഇഷ്ടംപ്പോലെ കിട്ടുന്ന രാജ്യമാണ് മെക്‌സിക്കോ. ലോകത്തെ ഏറ്റുവും ഭയാനക നഗരം മെക്‌സിക്കോയിലെ സിയുദ് ജുവ്വരെസ് ആണെന്ന് പറയാന് രണ്ടാമതൊന്നു ആലോചിക്കേണ്ട കാര്യമില്ല. ഇറാഖിലെ ബാഗ്ദാദ് നഗരവും പ്രശ്‌ന സങ്കീര്‍ണ്ണമാണ്.\nസിയുടാദ് ജുവരാസ് – മെക്സിക്കോ\nബാഗ്ദാദ് – ഇറാക്ക്\nലോകത്തിനെ കിടുകിടാ വിറപ്പിക്കുന്ന നഗരങ്ങള് സൊമാലിയയും പിന്നെ അഫ്ഗാനിലെ കാബുളുമാണ്. യുദ്ധം, അടി ഇടി വെടി പിന്നെ തീവ്രവാദം ഇവയുടെ എല്ലാം സംഗമ സ്ഥലമാണ് സൊമാലിയയും കാബുളും.\nമൊഗാദിഷു – സൊമാലിയ\nകാബൂള് – അഫ്ഗാനിസ്ഥാന്\nPrevious articleനക്ഷത്രങ്ങളുടെ ജനനം പഠിക്കാന് സോഫിയ പോകുന്നു\nNext articleമക്ക ഹറമിലെ ബാങ്ക് വിളി !!!\nകിമാകി മറുഗെ താരമായതെങ്ങനെ?